qundao/data-zh-poetry huggingface dataset:
独酌
作者：孙承恩
朝代：明

春风散和燠，雾敛天日晴。杨翘吐华滋，万汇争熙明。幽居寡相接，而况尘俗撄。兴来命壶觞，独向檐前倾。好花当姬待，鸟韵笛与筝。悠然自满引，浩笑春冥冥。美人渺难期，俗物吁可憎。小山差强意，独立当前横。举杯一劝之，与子两忘形。山灵不解饮，傲睨终古醒。我酌还自酬，直欲空瓶罂。颓然径醉卧，云月为枕屏。
王周二生移酒夜过
作者：孙承恩
朝代：明

寂寞竹台夜，欣承二妙过。城头起严柝，屋角挂明河。劝酒怜渠厚，论文益我多。看君才具美，蹭蹬欲如何。
王梅翁从祀文山祠纪事
作者：孙承恩
朝代：明

宋家南渡国运倾，中原扰攘多凭陵。海岳震荡天地否，日月惨淡无光晶。承平养贤三百祀，厚泽深仁浃心髓。负国忘君间有之，忠义相望不胜纪。文山先生世伟人，堂堂节槩摩苍旻。一时幕府盛宾友，英贤契合从如云。就中王子更奇杰，慷慨平生慕忠烈。义骨原锤百鍊钢，丹衷独藏三斗血。文山起奋勤王师，天命已去谁能支。北风吹折藻旌旆，仓皇文相遭囚羁。伤心再睹田横客，意气凛凛填胸臆。风尘澒洞不自保，岭海间关死无益。君臣师友义莫酬，北望恸哭烟云愁。生事死祭两不怍，气激雷电江河流。朅来宇宙知几年，炳炳遗迹星日悬。文山之祠高北斗，一堂配食还诸贤。论世当时孰遗失，介推不与从君绩。王子芳名自难泯，有识固为斯文惜。文孙自是忠孝传，表章先德应拳拳。独勒长疏献天子，一朝俎豆增其间。巍巍庙貌回生姿，寒泉蘋藻兴遐思。纲常允系岂漫尔，显晦有数须明时。霸业雄图宁久赖，天理人心镇常在。因观盛事激予衷，为赋长歌一寄慨。
王母蟠桃图为中丞张明崖母夫人寿六首
作者：孙承恩
朝代：明

指点蓬瀛东复东，云车风马往来中。豫知王母霓旌降，昨夜青禽有信通。鹤背扶摇九万风，眉山深处有仙宫。黄封携得深杯献，人面蟠桃相映红。沴气才消喜气回，高堂寿酒劝深杯。婺星已见联南极，执法还身接上台。高门世德有遗踪，锦水灵山秀出公。老我无闻空碌碌，却教惭愧忆先翁。宴喜堂中酒满觞，膝前沾洒湿宫裳。平倭伟绩全忠孝，我亦通家与有光。青鸟飞来道意真，江南已是太平民。还将宴喜称觞酒，醺作乾坤大地春。
王母蟠桃图为中丞张明崖母夫人寿六首·其一
作者：孙承恩
朝代：明

指点蓬瀛东复东，云车风马往来中。豫知王母霓旌降，昨夜青禽有信通。
王母蟠桃图为中丞张明崖母夫人寿六首·其三
作者：孙承恩
朝代：明

沴气才消喜气回，高堂寿酒劝深杯。婺星已见联南极，执法还身接上台。
王母蟠桃图为中丞张明崖母夫人寿六首·其二
作者：孙承恩
朝代：明

鹤背扶摇九万风，眉山深处有仙宫。黄封携得深杯献，人面蟠桃相映红。
王母蟠桃图为中丞张明崖母夫人寿六首·其五
作者：孙承恩
朝代：明

宴喜堂中酒满觞，膝前沾洒湿宫裳。平倭伟绩全忠孝，我亦通家与有光。
王母蟠桃图为中丞张明崖母夫人寿六首·其六
作者：孙承恩
朝代：明

青鸟飞来道意真，江南已是太平民。还将宴喜称觞酒，醺作乾坤大地春。
王母蟠桃图为中丞张明崖母夫人寿六首·其四
作者：孙承恩
朝代：明

高门世德有遗踪，锦水灵山秀出公。老我无闻空碌碌，却教惭愧忆先翁。
珠泾睡觉口号
作者：孙承恩
朝代：明

纷纷饯别醉深杯，忘却离愁笑口开。夜半睡魂和酒醒，一时依旧上心来。
瑞雪三首
作者：孙承恩
朝代：明

帝锡丰年兆，春乘雪意来。花明禧圣院，琼积望仙台。飒沓来无尽，氤氲扫不开。九重昭泰象，万室仰尧阶。朔雪千林盛，连天舞素英。依依巧作态，脉脉故无声。似在空明界，浑疑白玉京。感孚歌帝德，鼓舞贺升平。滕六恭承事，天孙巧散花。积来无玷垢，飞处故欹斜。精意通三极，欢声恊万家。皇风应有象，春色浩无涯。
瑞雪三首·其一
作者：孙承恩
朝代：明

帝锡丰年兆，春乘雪意来。花明禧圣院，琼积望仙台。飒沓来无尽，氤氲扫不开。九重昭泰象，万室仰尧阶。
瑞雪三首·其三
作者：孙承恩
朝代：明

滕六恭承事，天孙巧散花。积来无玷垢，飞处故欹斜。精意通三极，欢声恊万家。皇风应有象，春色浩无涯。
瑞雪三首·其二
作者：孙承恩
朝代：明

朔雪千林盛，连天舞素英。依依巧作态，脉脉故无声。似在空明界，浑疑白玉京。感孚歌帝德，鼓舞贺升平。
瑞鹤仙·寿陆东湖尊堂太君
作者：孙承恩
朝代：明

薰风飘绮户，正景属熙明，节当重午。高堂拱贤母，看华发童颜，又逢初度。遥空昨夜，灿南极、辉联宝婺。寿筵开、杂遝笙歌，古鼎沉檀烟吐。争睹。有子英贤，纡朱腰玉，作皇家心膂。云霄接武。满庭前，兰桂森如许。綵绒新绾长生缕。曲按南飞旧谱。待海筹、一百添齐，从头再数。
甘翁六十寿诗和乃弟几山司空韵二首
作者：孙承恩
朝代：明

美人家住芙蓉国，仙宅岧峣云雾窗。洞口春游花作阵，湖心晴泛水平江。真诠箓授五千字，瀛海筹输三十双。即向长安望南极，寿星昨夜照西邦。文物衣冠见俊庞，堂开寿域敞云窗。案供遥借支矶石，酒酿平添濯锦江。洞里花明春冉冉，膝前莱舞玉双双。青城翠壁神仙窟，名胜从来说此邦。
甘翁六十寿诗和乃弟几山司空韵二首·其一
作者：孙承恩
朝代：明

美人家住芙蓉国，仙宅岧峣云雾窗。洞口春游花作阵，湖心晴泛水平江。真诠箓授五千字，瀛海筹输三十双。即向长安望南极，寿星昨夜照西邦。
甘翁六十寿诗和乃弟几山司空韵二首·其二
作者：孙承恩
朝代：明

文物衣冠见俊庞，堂开寿域敞云窗。案供遥借支矶石，酒酿平添濯锦江。洞里花明春冉冉，膝前莱舞玉双双。青城翠壁神仙窟，名胜从来说此邦。
用前韵再呈石湖
作者：孙承恩
朝代：明

俗子无交涉，名贤辱眷临。辞荣元亮兴，忧国少陵心。黄鹄翩其逝，沧波流日深。阳春有高调，伫听一长吟。雅志樊生圃，遥惭裴相庄。青云谢冠绂，白首映辉光。尊酒深浮碧，炉薰细袅香。连阴剧愁思，今日快晴阳。
用前韵再呈石湖·其一
作者：孙承恩
朝代：明

俗子无交涉，名贤辱眷临。辞荣元亮兴，忧国少陵心。黄鹄翩其逝，沧波流日深。阳春有高调，伫听一长吟。
用前韵再呈石湖·其二
作者：孙承恩
朝代：明

雅志樊生圃，遥惭裴相庄。青云谢冠绂，白首映辉光。尊酒深浮碧，炉薰细袅香。连阴剧愁思，今日快晴阳。
用韵赠柘湖
作者：孙承恩
朝代：明

作赋声华拟二京，风标冰雪照人清。共推道气超时彦，肯把襟期混世情。钟阜有云堪拄笏，杨园无树不啼莺。想应独对长干月，多少清光满凤城。
田家
作者：孙承恩
朝代：明

霢霂朝来浥众芳，晚烟吹暝转微茫。邻家老父来相约，明日田头好莳秧。
留别友人吴春洲六首
作者：孙承恩
朝代：明

草阁衔杯记昔年，仕途荏苒各风烟。天寒落日沧江上，一笑相逢亦偶然。早岁相同万里心，到来踪迹亦浮沉。问君宦味今何似，一片青毡得岁深。听雨篷窗夜不眠，焚香剪烛共谈玄。因君忽忆脩文者，回首当时一泫然。滥窃无能敢自欺，一官君已负心期。莫将踪迹论轻重，须看风波到岸时。寒夜空斋旧话长，不知襄郢是他乡。王程忽漫还分手，明日思君又一方。把臂相看惊白头，乡心日逐水东流。故园松竹闻无恙，迟子相归续旧游。
留别友人吴春洲六首·其一
作者：孙承恩
朝代：明

草阁衔杯记昔年，仕途荏苒各风烟。天寒落日沧江上，一笑相逢亦偶然。
留别友人吴春洲六首·其三
作者：孙承恩
朝代：明

听雨篷窗夜不眠，焚香剪烛共谈玄。因君忽忆脩文者，回首当时一泫然。
留别友人吴春洲六首·其二
作者：孙承恩
朝代：明

早岁相同万里心，到来踪迹亦浮沉。问君宦味今何似，一片青毡得岁深。
留别友人吴春洲六首·其五
作者：孙承恩
朝代：明

寒夜空斋旧话长，不知襄郢是他乡。王程忽漫还分手，明日思君又一方。
留别友人吴春洲六首·其六
作者：孙承恩
朝代：明

把臂相看惊白头，乡心日逐水东流。故园松竹闻无恙，迟子相归续旧游。
留别友人吴春洲六首·其四
作者：孙承恩
朝代：明

滥窃无能敢自欺，一官君已负心期。莫将踪迹论轻重，须看风波到岸时。
留别方伯刘公
作者：孙承恩
朝代：明

圣主敷皇极，名臣重保釐。千年开泰运，八叶际昌期。公也山川秀，巍然柱石资。萧何元应昴，傅说又骑箕。德盛人规范，才隆帝简知。毕公终辅相，方叔暂藩维。令出风雷动，恩行雨露滋。百司遵约束，多士仰光仪。老手便繁剧，宠才大展施。劳心虽惕励，退食每逶迤。勋业今如此，台衡实在兹。讵云追丙魏，直可继皋夔。望重心逾下，官崇礼益卑。故交虽久暌，葑菲正无遗。贱子惭庸劣，穷居叹蹇奇。壮心空突兀，末路竟差池。鄙俗方嗤哂，高情独奖推。赤心真自托，青眼匪公谁。德较丘山重，恩同鞠育慈。岂惟勤佩服，直欲镂肝脾。未信终沦落，还当策钝疲。埋光羞匣剑，脱颖志囊锥。落落乾坤大，悠悠岁月迟。焉能心怏怏，祗是守规规。自许当雄奋，从来耻伏雌。酬恩尤有地，报德岂无时。行矣真难负，天乎不可期。愿公多福祉，阅世享期颐。搦管纾情愫，当缄更忸怩。莫能名大德，聊用识微私。欲别心尤恋，临岐意独悲。西风吹去棹，翘首又天涯。
留别舜咨二首
作者：孙承恩
朝代：明

万里家山兴，兼旬故旧欢。轺车君暂住，使节我当还。王事有离索，天涯须勉餐。高堂垂白在，为子报平安。幸喜逢南国，愁看赋北梁。江湖催日景，原野媚烟光。藩省专民社，贤科得俊良。莫嗟久借寇，会见早徵黄。
留别舜咨二首·其一
作者：孙承恩
朝代：明

万里家山兴，兼旬故旧欢。轺车君暂住，使节我当还。王事有离索，天涯须勉餐。高堂垂白在，为子报平安。
留别舜咨二首·其二
作者：孙承恩
朝代：明

幸喜逢南国，愁看赋北梁。江湖催日景，原野媚烟光。藩省专民社，贤科得俊良。莫嗟久借寇，会见早徵黄。
留别萧山李廷宣
作者：孙承恩
朝代：明

生平重交谊，意气横九州。浩荡四方志，湖山远近多遨游。兹晨来钱塘，岁云暮矣风飕飕。扁舟乱江涛，访旧假此数日留。感君一见即倾盖，登堂肃我雅意何绸缪。贤哉伯仲并温茂，把臂一笑使我明双眸。雕盘出细脍，小瓮开新篘。剧谈豪饮终夜不知倦，浮以大白浇我磊块之离愁。北窗一榻亦潇洒，荷兹礼意诚兼周。高怀旷度出庸俗，令我感愧欲报嗟无由。君才亦超越，文綵惊凡流。皎然明月珠，烂矣珊瑚钩。行将献阊阖，致身宁许终林丘。我生年来亦三黜，锐志未肯言包羞。暂失东隅未为耻，奇功何待桑榆收。昆吾笑把太行倚，弯弓挂向扶桑头。丈夫自负贵挺特，谁能与俗同沉浮。乾坤分内事，慷慨无匹俦。㗲然孤凤鸣，要令百鸟惭喧啾。顾君亦可人，吾言誇矣当无尤。相欢不久会有别，萍蓬踪迹良悠悠。念君厚矣无所赠，题诗欲比双琳球。浮生岁月不可待，勉矣德业追前修。来年我去访春色，望君来共登瀛洲。
留别黄洲二首
作者：孙承恩
朝代：明

孤楫清江渚，离筵落照边。一樽同笑咏，明日隔山川。契谊看如此，愁怀益渺然。无由慰瞻溯，时望寄诗篇。把盏春风动，唫诗白雪香。归心迷故国，别意满河梁。后会浑难卜，骊歌不厌长。心知无近远，底事重徬徨。
留别黄洲二首·其一
作者：孙承恩
朝代：明

孤楫清江渚，离筵落照边。一樽同笑咏，明日隔山川。契谊看如此，愁怀益渺然。无由慰瞻溯，时望寄诗篇。
留别黄洲二首·其二
作者：孙承恩
朝代：明

把盏春风动，唫诗白雪香。归心迷故国，别意满河梁。后会浑难卜，骊歌不厌长。心知无近远，底事重徬徨。
留都玉署无梅怅然有怀小园
作者：孙承恩
朝代：明

古署空梅朵，幽怀若为消。几株东海上，千里梦魂遥。生意馀硕果，贞柯靡柔条。春风岁岁好，底用怅今朝。
病起二首
作者：孙承恩
朝代：明

一卧兼旬日，居然怯病魔。山中寡尘事，静里见天和。邻父抄方送，门生载酒过。朝来颇强健，还我称弦歌。久病朝来栉，徐行力尚慵。幽花浑自媚，野鹤故能从。望远劳昏眦，临池歉瘦容。焚香还静坐，书卷任飘风。
病起二首·其一
作者：孙承恩
朝代：明

一卧兼旬日，居然怯病魔。山中寡尘事，静里见天和。邻父抄方送，门生载酒过。朝来颇强健，还我称弦歌。
病起二首·其二
作者：孙承恩
朝代：明

久病朝来栉，徐行力尚慵。幽花浑自媚，野鹤故能从。望远劳昏眦，临池歉瘦容。焚香还静坐，书卷任飘风。
登桐山
作者：孙承恩
朝代：明

桐山嵯峨屹孤峰，下瞰江水当奔冲。我来摄衣凌绝顶，飘飘两袖乘长风。怀仙颇忆桐仙翁，桐仙一去几经载，犹有像设留遗踪。道人考击晨昏钟，深渊不怕惊鱼龙。风送摇摇渡江去，城中儿女酣睡方濛濛。烟光微茫淡秋容，潦水落尽寒潭空。全浙江山吾目中，乾坤浩荡开心胸。夕阳渺渺随征鸿，白云飞来如我从。何当乘之游海上，去看日出扶桑红。
登毗卢阁
作者：孙承恩
朝代：明

峻阁压巑岏，閒来一倚栏。飞甍悬袅袅，曲磴郁盘盘。海岳同标胜，羲娥互转丸。望穷孤鸟没，神爽朔风寒。似绝千寻上，真将万里看。波涛涌空翠，纬象宿檐端。披豁尘寰隔，攀缘佛界宽。慈云翔宝地，王气满长安。净理因超悟，玄心契妙观。诸天疑出现，一气俯瀰漫。自得冥濛趣，都忘陟降难。依稀见吴会，乡思欲飞翰。
登瀛图
作者：孙承恩
朝代：明

长安旭日光曈昽，黄金之宫五云中。和风骀荡春融融，六街三市人丛丛。千家启高门，十里飘香尘。绿杨红杏蒸如云，行人快睹三郎君。郎君马上好丰采，此时见者谁不爱。宫袍初着裁制新，唐巾样古流风在。武夫执盖前导行，徙御肃穆无哗惊。垂鞭亸袖貌闲雅，頫仰意态春风生。萧萧如闻骢马鸣，调良亦似知人情。后从者谁大京兆，纷前拥后真光荣。即看此幅谁所摹，人言誇官本，我道登瀛图。三郎君者孰姓氏，有美李子张与胡。秀发山川尽英彦，良工笔下开生面。九州四海莽寥阔，恍惚图中一朝见。同升之义非偶然，侈恩纪盛誇当年。岂惟睽违代瞻对，还使异日儿孙传。吁嗟人生赋命有穷达，致身如此宁非杰。亦知温饱非雅意，更有远大事业希前哲。
登燕台
作者：孙承恩
朝代：明

九月燕台上，凭空眺望赊。神都王气合，故国白云遮。日落猿声急，风高雁影斜。羁怀正无那，况复听悲笳。
登第后表谢释菜日俱值雨有作
作者：孙承恩
朝代：明

一滴春瓢雨，知时集建章。才看飘禁籞，又见湿宫墙。云拥中天近，烟浮碧水长。皇仁应浩荡，圣德与汪洋。襟佩诸生肃，箫韶九奏张。恩波期共沐，化雨故难忘。葵藿心偏耿，羹墙意独忙。许身今日始，稽首颂时康。
登阳春台和韵二首
作者：孙承恩
朝代：明

帝居西畔岌层台，旧是先皇驻辇来。宝翰仰瞻镵屃屃，恩光常自照莓苔。千年盘石河山拱，八表风尘日月开。欲拟彩毫干气象，登高深愧昔人才。摄衣晴日上层台，万里霜前鸿雁来。昭代皇风今薄海，鬻熊遗迹尚荒苔。依依极浦兰洲出，历历晴江烟树开。仰止钜公惭接武，再赓佳什叹雄才。
登阳春台和韵二首·其一
作者：孙承恩
朝代：明

帝居西畔岌层台，旧是先皇驻辇来。宝翰仰瞻镵屃屃，恩光常自照莓苔。千年盘石河山拱，八表风尘日月开。欲拟彩毫干气象，登高深愧昔人才。
登阳春台和韵二首·其二
作者：孙承恩
朝代：明

摄衣晴日上层台，万里霜前鸿雁来。昭代皇风今薄海，鬻熊遗迹尚荒苔。依依极浦兰洲出，历历晴江烟树开。仰止钜公惭接武，再赓佳什叹雄才。
白沙
作者：孙承恩
朝代：明

扁舟凌洪涛，日暮弭双楫。沙净白如粲，鬼燐乍明灭。好事吴将军，邂逅尊酒设。为言盗贼繁，干戈日骚屑。当宁推毂勤，阃外谁秉钺。哀哉此生民，川谷日流血。远信苦未真，客子肠百结。酒酣看吴钩，激烈双耳热。金柝喧两崖，画角韵呜咽。酒散复别去，空江浸明月。
白马堡
作者：孙承恩
朝代：明

悠悠远行迈，道路日荆棘。朝过白马堡，十二矶接迹。群山极深阻，孤鬼时跳掷。不知开辟初，何以恁阨塞。累累数十夫，带雨荷殳戟。屯戍存空名，缓急果何益。我欲极蒐薙，尽使川谷涤。恐此终不能，回首长叹息。
百字令 其一 寿夏桂洲阁老和坡翁韵
作者：孙承恩
朝代：明

林钟律应，又秋早、宵起试占云物。箕昴呈祥灿午夜，南极光联奎壁。浩渺江流，崔巍庐阜，更皎洁瑶台雪。乾坤灵气，一时钟此人杰。此日寿域宏开，沉檀然兽鼎，瑞烟飘发。看雄据豪吟，染霜纨、龙蛇飞灭。宫酒淋漓，渐玉山微倚，酡颜乌发。祝公遐算，直同天上明月。
百字令 其二 寿夏桂洲阁老和坡翁韵
作者：孙承恩
朝代：明

上天纯佑，为社稷、生此中兴人物。巨器宏才更风流，挺立千寻绝壁。冠世文章，包人度量，襟抱同冰雪。试论今日，何人堪比奇杰。还羡秉笔黄扉，笑谈机务了，英猷横发。仰止皋夔，树芳声、千古谁能磨灭。退食逶迤，开怀延国士，吐餐握发。望公何似，碧天永夜孤月。
百字令·和韵赠翟石门阁老
作者：孙承恩
朝代：明

奇才间气，应不是、三代后来人物。学海文林，曾览尽、禹穴泰山鲁壁。星斗胸罗，烟云笔涌，不拟赋梁园雪。勋名德望，中朝共仰瑰杰。此日位列三台，从容弘化理，佐天生发。雅范光仪，愧颛蒙、鄙吝为公消灭。世路纵横，尽风尘扰扰，不侵毫发。碧潭秋水，骊龙独抱明月。
百字令·寿夏桂洲阁老和坡翁韵
作者：孙承恩
朝代：明

林钟律应，又秋早、宵起试占云物。箕昴呈祥灿午夜，南极光联奎壁。浩渺江流，崔巍庐阜，更皎洁瑶台雪。乾坤灵气，一时钟此人杰。此日寿域宏开，沉檀然兽鼎，瑞烟飘发。看雄据豪吟，染霜纨、龙蛇飞灭。宫酒淋漓，渐玉山微倚，酡颜乌发。祝公遐算，直同天上明月。上天纯佑，为社稷、生此中兴人物。巨器宏才更风流，挺立千寻绝壁。冠世文章，包人度量，襟抱同冰雪。试论今日，何人堪比奇杰。还羡秉笔黄扉，笑谈机务了，英猷横发。仰止皋夔，树芳声、千古谁能磨灭。退食逶迤，开怀延国士，吐餐握发。望公何似，碧天永夜孤月。
盗贼
作者：孙承恩
朝代：明

盗贼何充斥，咆哮剧虎狼。焚烧靡孑遗，逃窜各仓皇。骨肉稀音问，交游有死亡。忧来频怅望，清泪湿衣裳。
相思洲
作者：孙承恩
朝代：明

断肠曾有峡，漂神曾有滩。如何此经行，使我忧万端。江阔风浪急，逆上舟行艰。况兹饶瘴疠，云水昏漫漫。故乡渺何许，身落千万山。不闻乡土音，惟见鴂舌蛮。王事苦未竣，我行何时还。感念少游语，悒郁不可删。
省中斋居
作者：孙承恩
朝代：明

省树沉沉山鸟鸣，舞风飞絮扑檐楹。轻云澹霭日将午，茗盌炉薰神自清。未有涓埃惭报塞，且同斋祓荐精诚。吾皇圣德潜昭假，寅直如臣惧曷胜。
省中斋居
作者：孙承恩
朝代：明
体裁：七言律诗

省树沉沉山鸟鸣，舞风飞絮扑檐楹。轻云澹霭日将午，茗碗炉薰神自清。未有涓埃惭报塞，且同斋祓荐精诚。吾皇圣德潜昭假，寅直如臣惧曷胜。
看打鱼
作者：孙承恩
朝代：明

江上观鱼倚钓滩，长风尽日荡微澜。好奇自是吾人僻，贪得鱼鲜不顾寒。
督园丁溉菊
作者：孙承恩
朝代：明

元亮归来兴，黄花岁晚心。数枝浑自秘，九日漫将临。会见风霜肃，全资灌溉深。东篱吐幽艳，我欲对清吟。
督园丁种蔬
作者：孙承恩
朝代：明

懒拙寡生事，兴在田园中。学圃非为痴，我与樊子同。种艺宜及时，刬镈藉尔佣。王政著月令，在汝敢弗供。肉食岂可常，淡薄儒家风。何曾费万钱，自以遗厥凶。小园无宽畦，连延亦横纵。冀尔发育茂，日食倘可充。
石屋次韵
作者：孙承恩
朝代：明

石屋何年凿，秋风此度来。空明通日月，苍翠叠莓苔。元气蒸常湿，烟霏锁不开。何当傍幽胜，随意筑琴台。
石川行寄赠张子
作者：孙承恩
朝代：明

天下之水莫不行地中，千流万派纷相从。是谁凿破云根与山骨，疏涤洪源流荡潏。横波扬流自演迤，雪激云奔湛清泚。陵谷寻常有变迁，此川从来无转徙。十里十折千盘涡，两崖壁峭青铜磨。滔滔似是出水窟，浩浩遂欲浮银河。银河迢迢贝宫阙，波涛惨澹鱼龙穴。时闻仙侣采灵芝，亦有幽人钓明月。幽人选胜谁所居，张子结屋川之隅。仰止宣尼喻道体，閒思曾点咏风雩。忆昔乘时曾致身，银花带绾垂朝绅。碧山悠悠恒入梦，野鹤矫矫终难驯。一朝回首动归兴，脱屣功名远尘径。石室重开云雾深，风林再扫莓苔静。暂向明时作隐沦，旧时鱼鸟还相亲。玄真岂屑钓饵设，季鹰原不为思莼。浮名何如一杯酒，封侯不博诗千首。博望乘槎去已遥，平子思玄赋当就。石川子，石川有子今不孤。水石发秀润，风烟自朝晡，四时佳趣无时无。嗟嗟石川之川讵惟此，汩地滔天靡终止。龙升云从捲取兹川水，沛作甘霖遍遐迩。
石泾中丞携酒夜过
作者：孙承恩
朝代：明

倒屣中丞至，烧灯绮席开。朔风疏槛竹，寒月净琴台。汉水波涛偃，山城鸿雁哀。我多怀土念，公擅济时才。云树频年梦，壶觞此日陪。通家非一日，二十五年来。
石洞中画梅
作者：孙承恩
朝代：明

小洞罗浮似，孤根倚壁斜。夜深明月下，疑是雪中花。
石湖用前韵纪兴再次答
作者：孙承恩
朝代：明

老境多愁思，朝来怀抱开。漫游偕胜侣，乐饮怕停杯。散性惟希白，高踪曷拟裴。秪看时龊龊，宁见量恢恢。我自匏为斝，谁家玉作罍。雅怀须尽日，仆子莫教催。杳杳终天恨，凄凄满目哀。贻谋那远料，积善乃深培。美植惟梧槚，深阴胜棘槐。怀贤何及矣，抚世亦悠哉。瓶罄思回棹，诗哦不计回。诸公尽才彦，拙句懒删裁。
石湖诸公小会草堂二首
作者：孙承恩
朝代：明

草舍曾期聚，文轩此屈临。清游达人事，好客老夫心。共惜交情厚，休辞酒盏深。民艰方日甚，感叹几沉唫。竹牖与茅堂，居然野老庄。高人时枉顾，衰白顿生光。径草浮晴翠，林花送晚香。杯行莫停手，天际易斜阳。
石湖诸公小会草堂二首·其一
作者：孙承恩
朝代：明

草舍曾期聚，文轩此屈临。清游达人事，好客老夫心。共惜交情厚，休辞酒盏深。民艰方日甚，感叹几沉唫。
石湖诸公小会草堂二首·其二
作者：孙承恩
朝代：明

竹牖与茅堂，居然野老庄。高人时枉顾，衰白顿生光。径草浮晴翠，林花送晚香。杯行莫停手，天际易斜阳。
砚江歌
作者：孙承恩
朝代：明

此江不出岷山源，乃在金子陶泓方寸间。一泓泠泠贮微涓，敛之不盈杯，沛之浩渺瀰大千。无体象兮无津涎，会四溟兮通百川。静深有本其出变化恍莫测，滚滚何啻万斛泉。激为波涛吞吐漰湃自震荡，舒为沦漪潺湲演迤相回旋。流风蒸雷滃雨雾，鲸掷鳌抃鱼龙舞。疏凿非因神禹功，气势不假阳侯怒。狂驰撼即墨，馀润濡管城。呼吸万汇搜精英，金子擅之成大名。望洋愧我心胆惊，渊然苍然不可以正视，不敢涯涘矧敢争。伟哉江兮吾欲藉尔溉八夤、润九土，俯沿后世，仰溯前古。荡涤宇宙秽，洗濯日月昏。上昭至德光，下雪生民冤。三灵尽朗彻，六合无垢氛。功与元气侔，万古流浑浑。
碧云寺泉亭
作者：孙承恩
朝代：明

襄阳城头金鼓鸣，襄阳城边官吏迎。昨夜双星明翼轸，道是文星又使星。习池遗迹自年年，山老遗踪故宛然。昨者我经浑异昔，野花衰草锁寒烟。庞孟当年隐者流，鹿门月色几春秋。子行今日寻遗迹，还有高人得似不。
碧云寺泉亭·其一
作者：孙承恩
朝代：明

襄阳城头金鼓鸣，襄阳城边官吏迎。昨夜双星明翼轸，道是文星又使星。
碧云寺泉亭·其三
作者：孙承恩
朝代：明

庞孟当年隐者流，鹿门月色几春秋。子行今日寻遗迹，还有高人得似不。
碧云寺泉亭·其二
作者：孙承恩
朝代：明

习池遗迹自年年，山老遗踪故宛然。昨者我经浑异昔，野花衰草锁寒烟。
碧云寺泉亭二首
作者：孙承恩
朝代：明

马蹄随意踏晴沙，宝地诸天昼雨花。试酌灵源已烦疾，不妨深坐梵王家。轻烟冉冉草侵沙，野水桥边一树花。忽忆江南思无那，绿阴深处是吾家。
碧云寺泉亭二首·其一
作者：孙承恩
朝代：明

马蹄随意踏晴沙，宝地诸天昼雨花。试酌灵源已烦疾，不妨深坐梵王家。
碧云寺泉亭二首·其二
作者：孙承恩
朝代：明

轻烟冉冉草侵沙，野水桥边一树花。忽忆江南思无那，绿阴深处是吾家。
示侄
作者：孙承恩
朝代：明

剔蠹莫剔深，爱木木反戕。责子莫责深，爱子成乖张。阿桂吾犹子，天资颇驯良。况复汝年岁，当亦知臭香。我心良念汝，骨肉情故长。诲汝刻骨言，汝母视寻常。今已年十七，已列大人行。顾汝犹童儿，立志殊未当。昔我京师归，汝肩始齐床。忽忽七年过，今已似我长。我目多阅人，英俊如云翔。弱冠富文学，下笔铿琳琅。汝负读书名，灭裂无一强。汝腹自空虚，汝貌徒昂藏。我每忆汝父，九原杳茫茫。死者不可作，感我涕泪滂。食桃弃其核，有子委路旁。骨肉天性真，有子焉得忘。昔汝父早岁，多才能文章。亦复敦行谊，有志驰四方。恨哉赋命薄，未立辄已僵。天道久必复，或欲于尔偿。我今诚念汝，念汝须扶将。有言不汝告，如瞽行伥伥。戒汝莫嗜酒，嗜酒志意荒。戒汝莫游侠，败家之斧斨。莫羡不义富，金玉积满箱。尔目不知书，马牛而冠裳。莫羡不义贵，炙手犹沸汤。尔能富德业，金紫来煌煌。阿桂听我言，汝意得无伤。汝今已解事，谅我无别肠。古闻几卿义，我视犹惭惶。王基意则厚，吾不为汝望。但愿汝卓立，门户得汝光。汝若不自强，伶俜辱爷娘。子贤子不肖，嘉谷与莠稂。为谷与为莠，在汝自较量。人生亦多事，门户要劻勷。我今渐潦倒，期汝早激昂。我意良覼缕，笔舌难尽详。知汝省念无，拊心但茫茫。
示子效玉川子
作者：孙承恩
朝代：明

书斋坐清昼，昧昧心弗怡。阿松忽前来，出扇乞我诗。阿松性沉嘿，颇不喜施为。我疑乃质鲁，但识栗与梨。今朝忽好事，我喜为解颐。呼儿更来前，听我好言词。汝今十四岁，非复髫龀儿。读书吾家事，诲汝良孜孜。读书添智慧，读书破愚痴。读书为贤良，读书佩朝裾。汝前当七龄，头角颇岐嶷。何更七年来，碌碌但如斯。岂汝诚质鲁，变化犹有期。抑汝故懒惰，懒惰无由医。人生要树立，诗书乃镃基。利达且莫言，赋命固不齐。但观不学人，何别隶与厮。学庸及语孟，精义要深惟。尚书最难读，功当百倍之。考事贯今古，摛文炳珠玑。今虽未能然，为学当视兹。似汝恁陋劣，万难冀毫釐。吾又念世德，承传汝当思。吾宗百年来，诗礼人共推。穆穆抑斋老，黉宫拥皋比。汝祖雪岑公，清名绝瑕疵。我虽勉继述，浅薄恒忸怩。汝若不自立，自汝隳门楣。汝观东邻氏，绰楔高巍巍。有子不嗜学，破败共笑嗤。又观西邻翁，起家自茅茨。有子立青云，里闬腾光辉。人生无愚智，共识好与媸。东西两家子，问汝当何居。光阴不我待，日月相奔驰。汝勿恃年小，一去难再追。不信观汝爷，尚记发垂垂。转眼亦几何，清霜点乌髭。少时不自力，及此徒伤悲。我家世清白，囊橐无馀赀。幸存薄田亩，犹可供粥糜。亦有书满架，古训光陆离。役使有童奴，免使执爨炊。古人贫亦学，劳苦身无资。我今虽淡薄，不令汝寒饥。汝若更不学，此咎当责谁。只今当长夏，俗事无牵縻。愿汝务学业，毋徒习遨嬉。切磋同阿哥，和鸣恊埙篪。莫似汝父懒，失学悔后时。愿汝崇明德，忠信以自治。入则孝爷娘，出则敬友师。莫似汝父癖，愆尤日潜滋。莫起侈泰念，淡薄守家规。莫习轻薄态，执礼须谦卑。但观世上人，浮侈终自隳。我今已四十，精力会有衰。汝年渐长大，将以门户遗。男儿贵自强，奋发不可迟。爷娘虽汝怜，岂得长提携。世事不可料，前程杳难窥。贤不肖系人，造物无容私。骥子始堕地，骨相超等夷。驽骀亦自别，宁候异日知。如今亦稍稍，我窃为汝疑。再看汝一龄，便可分雄雌。恩义不相掩，舐犊非为慈。汝不用吾言，吾将汝鞭笞。告汝出苦语，拊心转歔欷。勉哉不可忘，一一镌肝脾。
秋兴八首用马西玄韵
作者：孙承恩
朝代：明

金殿瑶坛御气通，云旌羽盖袅高空。九天日月昭回里，五岳真仙陟降中。礼乐三千姬孔教，关河百二古今雄。诗人恳悃歌磐石，英主吁谟咏大风。故相门前雀可罗，沙堤新筑拥鸣珂。波澄太乙摇星斗，月冷昭阳长薜萝。绝檄羽书频岁警，蔽天风雨入秋多。寒蛩阶下鸣声急，唧唧啾啾尔为何。几向南邦仰北辰，属车无路从游巡。风云幸接夔龙侣，虚薄真惭憔悴身。多病少陵缘底病，酖人叔子岂欺人。崎岖世变江河下，寂寞羁怀感慨频。莽莽乾坤几陆沉，寥寥宇宙慨知音。松筠不受冰霜妒，霄汉常悬鸿鹄心。甲第笙歌穿窈窕，边城鼓角助阴森。节催节换频惊速，愁咏愁添转更深。燕台易水莽萧条，黄菊丹枫兴独饶。漫措归心淹岁月，空馀意气薄云霄。高天露下千山肃，大地风雄万壑摇。翘首九重宫阙壮，夜深突兀倚参寥。陆宝山浮万木巅，苍藤茆屋锁寒烟。千年古迹藏灵气，百道飞虹落涧泉。往事消磨残梦里，乡心摇荡五湖前。生平故旧多星散，怅望音尘各一天。疏林蔓草夕阳西，野菊江蓠吐艳齐。万里关河秋渐杳，五陵云物望都迷。邯郸古道争驰毂，山径幽人独杖藜。处处寒衣急砧杵，夜深敲断更清凄。上郡渔阳百战场，频年冤鬼哭殊方。阴风短日云连地，沙碛寒宵月照霜。克敌可凭天幸数，安边惟藉庙谟长。杞忧藜藿怀三饵，肉食公侯亨万羊。
秋兴八首用马西玄韵·其一
作者：孙承恩
朝代：明

金殿瑶坛御气通，云旌羽盖袅高空。九天日月昭回里，五岳真仙陟降中。礼乐三千姬孔教，关河百二古今雄。诗人恳悃歌磐石，英主吁谟咏大风。
秋兴八首用马西玄韵·其七
作者：孙承恩
朝代：明

疏林蔓草夕阳西，野菊江蓠吐艳齐。万里关河秋渐杳，五陵云物望都迷。邯郸古道争驰毂，山径幽人独杖藜。处处寒衣急砧杵，夜深敲断更清凄。
秋兴八首用马西玄韵·其三
作者：孙承恩
朝代：明

几向南邦仰北辰，属车无路从游巡。风云幸接夔龙侣，虚薄真惭憔悴身。多病少陵缘底病，酖人叔子岂欺人。崎岖世变江河下，寂寞羁怀感慨频。
秋兴八首用马西玄韵·其二
作者：孙承恩
朝代：明

故相门前雀可罗，沙堤新筑拥鸣珂。波澄太乙摇星斗，月冷昭阳长薜萝。绝檄羽书频岁警，蔽天风雨入秋多。寒蛩阶下鸣声急，唧唧啾啾尔为何。
秋兴八首用马西玄韵·其五
作者：孙承恩
朝代：明

燕台易水莽萧条，黄菊丹枫兴独饶。漫措归心淹岁月，空馀意气薄云霄。高天露下千山肃，大地风雄万壑摇。翘首九重宫阙壮，夜深突兀倚参寥。
秋兴八首用马西玄韵·其八
作者：孙承恩
朝代：明

上郡渔阳百战场，频年冤鬼哭殊方。阴风短日云连地，沙碛寒宵月照霜。克敌可凭天幸数，安边惟藉庙谟长。杞忧藜藿怀三饵，肉食公侯亨万羊。
秋兴八首用马西玄韵·其六
作者：孙承恩
朝代：明

陆宝山浮万木巅，苍藤茆屋锁寒烟。千年古迹藏灵气，百道飞虹落涧泉。往事消磨残梦里，乡心摇荡五湖前。生平故旧多星散，怅望音尘各一天。
秋兴八首用马西玄韵·其四
作者：孙承恩
朝代：明

莽莽乾坤几陆沉，寥寥宇宙慨知音。松筠不受冰霜妒，霄汉常悬鸿鹄心。甲第笙歌穿窈窕，边城鼓角助阴森。节催节换频惊速，愁咏愁添转更深。
秋夜
作者：孙承恩
朝代：明

露下闻蛩早，城中击柝频。惊风时搅树，明月似窥人。壮志看雄剑，中年歉病身。悲歌还出户，徙倚望星辰。
秋怀和答友人戴师观五首
作者：孙承恩
朝代：明

清宵不能寐，起坐发哀吟。明月照高楼，浮云起层阴。百年宇宙内，慷慨忧思深。所思亦何似，世故万感侵。四时更代谢，光景易销沉。丈夫志事业，念此那能禁。美人隔秋水，倾想遗嘉音。报酬愧无侣，拟托双南金。月明姜被寒，掩映成独宿。天涯若飘泊，念我亲骨肉。春风吹荆花，负此正芬郁。慈闱奉晨昏，不得共粟菽。忧来浩无端，清泪动盈掬。萧条鹡鸰诗，展卷不忍读。嗣音久疏旷，引睇伫双足。明发当有至，灯花结新绿。美人生南国，丽质耀目明。与我结绸缪，执手瞻三星。并绾同心结，双吹紫鸾笙。中道忽暌违，迢递京国行。缪通金闺籍，欲去羁功名。空斋耿思忆，我岂如长卿。遥遥天涯梦，落月屋梁停。愧无缩地术，黯然伤我情。杨朱泣岐路，墨翟悲素丝。习染当自择，去适慎所之。流光俯仰中，昨者非今时。请看桃李花，倏忽成空枝。努力崇令德，研精寄幽词。少壮一无能，老大徒嗟咨。仙人不可学，漫托餐玄滋。落日不返照，逝水无回期。古人贱尺璧，此语当三思。肃肃风振叶，冥冥雨翻盆。羁人悄无事，兀坐掩重门。朱炎何有哉，暂得免蒸燔。澄神任偃仰，澹默灵台暾。简册有真趣，几席无嚣烦。兴来发嘉句，亦复开清樽。落魄浇愁肠，经营役吟魂。须臾华月上，耿耿依黄昏。薿薿庭下树，小结浓云屯。放情六合外，飘飘凌紫氛。
秋怀和答友人戴师观五首·其一
作者：孙承恩
朝代：明

清宵不能寐，起坐发哀吟。明月照高楼，浮云起层阴。百年宇宙内，慷慨忧思深。所思亦何似，世故万感侵。四时更代谢，光景易销沉。丈夫志事业，念此那能禁。美人隔秋水，倾想遗嘉音。报酬愧无侣，拟托双南金。
秋怀和答友人戴师观五首·其三
作者：孙承恩
朝代：明

美人生南国，丽质耀目明。与我结绸缪，执手瞻三星。并绾同心结，双吹紫鸾笙。中道忽暌违，迢递京国行。缪通金闺籍，欲去羁功名。空斋耿思忆，我岂如长卿。遥遥天涯梦，落月屋梁停。愧无缩地术，黯然伤我情。
秋怀和答友人戴师观五首·其二
作者：孙承恩
朝代：明

月明姜被寒，掩映成独宿。天涯若飘泊，念我亲骨肉。春风吹荆花，负此正芬郁。慈闱奉晨昏，不得共粟菽。忧来浩无端，清泪动盈掬。萧条鹡鸰诗，展卷不忍读。嗣音久疏旷，引睇伫双足。明发当有至，灯花结新绿。
秋怀和答友人戴师观五首·其五
作者：孙承恩
朝代：明

肃肃风振叶，冥冥雨翻盆。羁人悄无事，兀坐掩重门。朱炎何有哉，暂得免蒸燔。澄神任偃仰，澹默灵台暾。简册有真趣，几席无嚣烦。兴来发嘉句，亦复开清樽。落魄浇愁肠，经营役吟魂。须臾华月上，耿耿依黄昏。薿薿庭下树，小结浓云屯。放情六合外，飘飘凌紫氛。
秋怀和答友人戴师观五首·其四
作者：孙承恩
朝代：明

杨朱泣岐路，墨翟悲素丝。习染当自择，去适慎所之。流光俯仰中，昨者非今时。请看桃李花，倏忽成空枝。努力崇令德，研精寄幽词。少壮一无能，老大徒嗟咨。仙人不可学，漫托餐玄滋。落日不返照，逝水无回期。古人贱尺璧，此语当三思。
秋日感怀八首
作者：孙承恩
朝代：明

五茸城下草离离，三女冈前落日低。岁月无情今古换，江山不改市朝移。智如蠡翰宁非达，才似机云不济时。頫仰乾坤意无限，欲将长篴月中吹。十载皇朝侍从臣，文华殿里说书频。瞻天实傍龙颜切，赐食亲承帝语真。海岳无能禆壤滴，感孚常拟涤心神。一归茅屋惊迟暮，翘首中宵仰北辰。凤阁鸾坡切帝居，西奎东壁映图书。孙弘待诏依金马，刘向传经老石渠。樗栎岂堪明主顾，草茅曾有朴忠摅。飘萧短发丹心在，吟对西风思有馀。帝京西北是岩疆，万里烟尘接大荒。极目冻云沙浩浩，孤城哀笛月茫茫。穷年羽箭传青海，何日边庭致白狼。往事唐家那可说，略闻屯卒恣披猖。长安闻说多营建，盛典千年复见今。已是遐方徵杞梓，更传绝域采瑶琳。群公爵赏行将及，四海供输恐不任。牢落江村秋色晚，不能无动杞人心。霜陨千林木叶稀，阴阴邪日荡寒霏。空江水落鱼龙蛰，绝塞风高鸿雁飞。齐物更添庄叟论，纫兰堪制屈原衣。向来世故浮云似，何俟他年始息机。蟠龙塘上旧菟裘，万古伤心土一丘。未有涓埃酬鞠育，空馀涕泪洒松楸。岁时独为烝尝谨，禾黍行将次第收。寂寂思庵秋日晚，荒苔落叶不胜愁。秋风日夕撼庭柯，冉冉流光剧逝波。旷野忽闻鸣鹤迥，寒莎犹自乱蛩多。得来诗句閒题竹，写就黄庭不博鹅。宋玉平生未闻道，更因摇落叹蹉跎。
秋日感怀八首·其一
作者：孙承恩
朝代：明

五茸城下草离离，三女冈前落日低。岁月无情今古换，江山不改市朝移。智如蠡翰宁非达，才似机云不济时。頫仰乾坤意无限，欲将长篴月中吹。
秋日感怀八首·其七
作者：孙承恩
朝代：明

蟠龙塘上旧菟裘，万古伤心土一丘。未有涓埃酬鞠育，空馀涕泪洒松楸。岁时独为烝尝谨，禾黍行将次第收。寂寂思庵秋日晚，荒苔落叶不胜愁。
秋日感怀八首·其三
作者：孙承恩
朝代：明

凤阁鸾坡切帝居，西奎东壁映图书。孙弘待诏依金马，刘向传经老石渠。樗栎岂堪明主顾，草茅曾有朴忠摅。飘萧短发丹心在，吟对西风思有馀。
秋日感怀八首·其二
作者：孙承恩
朝代：明

十载皇朝侍从臣，文华殿里说书频。瞻天实傍龙颜切，赐食亲承帝语真。海岳无能禆壤滴，感孚常拟涤心神。一归茅屋惊迟暮，翘首中宵仰北辰。
秋日感怀八首·其五
作者：孙承恩
朝代：明

长安闻说多营建，盛典千年复见今。已是遐方徵杞梓，更传绝域采瑶琳。群公爵赏行将及，四海供输恐不任。牢落江村秋色晚，不能无动杞人心。
秋日感怀八首·其八
作者：孙承恩
朝代：明

秋风日夕撼庭柯，冉冉流光剧逝波。旷野忽闻鸣鹤迥，寒莎犹自乱蛩多。得来诗句閒题竹，写就黄庭不博鹅。宋玉平生未闻道，更因摇落叹蹉跎。
秋日感怀八首·其六
作者：孙承恩
朝代：明

霜陨千林木叶稀，阴阴邪日荡寒霏。空江水落鱼龙蛰，绝塞风高鸿雁飞。齐物更添庄叟论，纫兰堪制屈原衣。向来世故浮云似，何俟他年始息机。
秋日感怀八首·其四
作者：孙承恩
朝代：明

帝京西北是岩疆，万里烟尘接大荒。极目冻云沙浩浩，孤城哀笛月茫茫。穷年羽箭传青海，何日边庭致白狼。往事唐家那可说，略闻屯卒恣披猖。
秋日旅兴三首
作者：孙承恩
朝代：明

天际凉风似水流，帝乡城郭动高秋。谁家短笛吹残月，是处清砧搅夜愁。千古壮怀时拂剑，一秋病体倦登楼。吴淞江上多幽事，欲棹兰桡不自由。满耳西风不住吹，客中又见早秋时。懒慵未上匡衡疏，摇落先添宋玉悲。乡国思牵人病瘦，江湖云冷雁书迟。小楼日日支颐坐，怅望高天有所思。抱病登楼纵目时，无边旅思益凄其。长空黯淡朝云暝，落木萧疏暮雨悲。半世光阴黄卷里，百年心事短檠知。故园兄弟多清赏，采采黄花饮对谁。
秋日旅兴三首·其一
作者：孙承恩
朝代：明

天际凉风似水流，帝乡城郭动高秋。谁家短笛吹残月，是处清砧搅夜愁。千古壮怀时拂剑，一秋病体倦登楼。吴淞江上多幽事，欲棹兰桡不自由。
秋日旅兴三首·其三
作者：孙承恩
朝代：明

抱病登楼纵目时，无边旅思益凄其。长空黯淡朝云暝，落木萧疏暮雨悲。半世光阴黄卷里，百年心事短檠知。故园兄弟多清赏，采采黄花饮对谁。
秋日旅兴三首·其二
作者：孙承恩
朝代：明

满耳西风不住吹，客中又见早秋时。懒慵未上匡衡疏，摇落先添宋玉悲。乡国思牵人病瘦，江湖云冷雁书迟。小楼日日支颐坐，怅望高天有所思。
秋日杂咏二十三首 其一 咏山居
作者：孙承恩
朝代：明

山深秋意早，地僻人迹阒。落叶满庭户，凉气袭巾舄。泉流雨涧深，径转风磴逼。野鹿时或过，山鸟鸣更寂。岩壑浮晴岚，几席映佳色。拄颊哦霜晨，持杯吟月夕。
秋日杂咏二十三首 其七 咏郊野
作者：孙承恩
朝代：明

落日下平芜，远水涵晴空。西风正摇落，澹霭何冥濛。千山生夕阴，一望远近同。草色迎霜白，枫林借春红。平坡散归羊，云外号征鸿。依依野人村，处处闻高舂。
秋日杂咏二十三首 其三 咏村居
作者：孙承恩
朝代：明

幽居自村落，僻远无市喧。禾黍依夕照，桑麻宿轻烟。深巷荷锄归，儿女迎门前。鸡豚入栖栅，牛羊下郊原。邻父有好怀，时来话田园。食力寡心累，浊酒供年年。
秋日杂咏二十三首 其九 咏渔家
作者：孙承恩
朝代：明

生涯惟网罟，结庐云水乡。舟横断岸浅，门对清溪凉。潮引沧波远，风吹白蘋香。中流朝鼓楫，芳洲晚鸣榔。烟凝林樾暝，鸟没青天长。倦来卧篷底，一曲歌沧浪。
秋日杂咏二十三首 其二 咏溪居
作者：孙承恩
朝代：明

卜筑枕流溪，秋水清渠渠。可濯亦可漱，可烹兼可渔。菰蒲日与邻，凫鸥日与居。惊风吹薜萝，疏雨洒庭除。滩声入座凉，野色纳窗虚。长歌考槃吟，頫仰心自舒。
秋日杂咏二十三首 其二十 咏道院
作者：孙承恩
朝代：明

新秋入琳馆，物意何萧森。露滴丹灶冷，云护芝房深。棋声间竹院，箫韶出风林。千门锁虚寂，石坛昼阴阴。苔花绣古篆，鹤唳流孤音。清虚绝尘俗，悠然生道心。
秋日杂咏二十三首 其二十一 咏古庙
作者：孙承恩
朝代：明

古庙知何代，萧萧秋日荒。丹青既剥落，香火亦凄凉。怪鸟号深林，饥鼠窜空梁。残碑土花蚀，蔓草过人长。蛛丝网破牖，蜗牛上颓墙。神理有消歇，人事焉足伤。
秋日杂咏二十三首 其二十三 咏边塞
作者：孙承恩
朝代：明

穷边秋气早，六月飞霜华。胡儿弓力强，马蹄蹴风沙。黄云连白草，极目天无涯。孤城控险阨，令严寂不哗。凄风传画角，落日悲鸣笳。征人于此际，谁不动思家。
秋日杂咏二十三首 其二十二 咏荒冢
作者：孙承恩
朝代：明

狐兔窜古穴，荆榛长荒丘。西风吹白杨，疏雨洒松楸。樵夫朝出歌，牧儿暮来游。宰木给斧斤，刍荛饱羊牛。寂寞掩泉台，千古魂幽幽。更无祭扫人，空馀断碑留。
秋日杂咏二十三首 其五 咏京城
作者：孙承恩
朝代：明

都城列万雉，宫殿切五云。清霜鸣晓角，祥光拥朝暾。周罗民庶居，窈窕王侯门。重译万方贡，垂衣一人尊。亨衢连广陌，驰骤复惊轮。稽首奠治功，万载歌洪勋。
秋日杂咏二十三首 其八 咏田家
作者：孙承恩
朝代：明

白露被西畴，䆉稏行可穑。秋来喜多晴，场圃除殖殖。镰铚各为操，任负翁媪怿。儿童拾稚穗，鸡母啄狼粒。共言岁事丰，租税期早毕。不有三时劳，何能一时逸。
秋日杂咏二十三首 其六 咏禁省
作者：孙承恩
朝代：明

月临仙人掌，风生承露盘。曙色尚熹微，秋色凛高寒。千门俱洞开，六龙驾舆鸾。陛戟用虎旅，钩陈列鹓班。箫韶奏雍雍，剑佩鸣珊珊。惟应多瑞气，日绕蓬莱山。
秋日杂咏二十三首 其十 咏酒家
作者：孙承恩
朝代：明

柳桥横翠槛，竹篱出青旗。清樽浮绿蚁，香羹荐银丝。经霜橘初熟，输芒蟹新肥。欢迎涤器佣，妩媚当垆姬。骚翁解遗囊，豪客驻金羁。高阳有馀兴，风月剩堪题。
秋日杂咏二十三首 其十一 咏妓馆
作者：孙承恩
朝代：明

青楼映朱箔，深院连曲房。清飔涤残暑，白苧生微凉。银筝御瑶席，宝鼎煨沉香。芙蓉红隐褥，芭蕉绿上窗。五陵屡经过，千金赋高唐。冉冉粉香丛，长年乐未央。
秋日杂咏二十三首 其十七 咏故宫
作者：孙承恩
朝代：明

西风吹黍离，疏雨湿残础。空梁长见日，颓垣间馀堵。石马萦青萝，铜驼没黄土。花容犹宫妆，柳眼尚媚妩。繁华等风烟，形胜消龙虎。惟有旧时月，照人自今古。
秋日杂咏二十三首 其十三 咏贫家
作者：孙承恩
朝代：明

陋巷少人迹，依依长蓬蒿。秋气月凄凛，四壁何萧萧。絺绤不掩胫，饔飧但箪瓢。御寒既鲜具，卒岁亦无聊。荆妻厌藜藿，稚子惯山樵。无端昨夕风，捲我屋檐茅。
秋日杂咏二十三首 其十九 咏佛寺
作者：孙承恩
朝代：明

秋气日已佳，况此绀宇寂。古松荫佛殿，幽花照禅席。谷虚哭山鬼，林暝啼木客。风来语梵铃，雨至洒石壁。长廊独徘徊，萝径自扪历。时闻孤磬声，云深杳难即。
秋日杂咏二十三首 其十二 咏富家
作者：孙承恩
朝代：明

荣华擅京洛，甲第连朱甍。院宇生微凉，为乐方称情。新裁朱履洁，乍试罗衣轻。华堂日张宴，飞盖相追迎。吴儿与越女，弹丝复吹笙。酒酣归洞房，含笑拥倾城。
秋日杂咏二十三首 其十五 咏书斋
作者：孙承恩
朝代：明

幽斋极萧爽，清秋无垢氛。捲幔落游丝，辟蠹罗香芸。瑟清调流水，砚冷生微云。拳石结新绿，古鼎留馀薰。缥囊既零乱，牙签亦缤纷。及时宜进修，兀兀穷朝曛。
秋日杂咏二十三首 其十八 咏废宅
作者：孙承恩
朝代：明

人事已非昔，遗居犹至今。萧条白昼静，寂寞黄昏阴。老树集昏鸦，败砌寒蛩吟。阶空蚯蚓出，壁古苔藓侵。乾坤多变易，頫仰易销沉。更无故主居，独有闲人临。
秋日杂咏二十三首 其十六 咏闺思
作者：孙承恩
朝代：明

清飔吹蕙帐，明月照兰房。中宵念行役，掩抑独凄凉。微寒生薄衾，思奉君子裳。天涯渺阻修，何由越川梁。昔如鸾与凤，今如参与商。默默向谁诉，悄悄徒自伤。
秋日杂咏二十三首 其十四 咏旅舍
作者：孙承恩
朝代：明

飘萧坠寒叶，寂寞虚堂秋。游子久行役，索居寡良俦。明灯照空壁，啼螀动羁愁。情悰念悄悄，川原邈悠悠。中夜起彷徨，仰视河汉流。萍蓬偶栖泊，太息未能休。
秋日杂咏二十三首 其四 咏城居
作者：孙承恩
朝代：明

甍连复井络，犬吠杂鸡鸣。西风帘幕静，返照楼台明。授衣及新凉，家家动清砧。垂帘酒肆列，入市鱼舟腥。田翁售新谷，野老贩溪菱。人归阛阓空，昏鸦噪埤城。
秋日杂咏二十三首·咏山居
作者：孙承恩
朝代：明

山深秋意早，地僻人迹阒。落叶满庭户，凉气袭巾舄。泉流雨涧深，径转风磴逼。野鹿时或过，山鸟鸣更寂。岩壑浮晴岚，几席映佳色。拄颊哦霜晨，持杯吟月夕。卜筑枕流溪，秋水清渠渠。可濯亦可漱，可烹兼可渔。菰蒲日与邻，凫鸥日与居。惊风吹薜萝，疏雨洒庭除。滩声入座凉，野色纳窗虚。长歌考槃吟，頫仰心自舒。幽居自村落，僻远无市喧。禾黍依夕照，桑麻宿轻烟。深巷荷锄归，儿女迎门前。鸡豚入栖栅，牛羊下郊原。邻父有好怀，时来话田园。食力寡心累，浊酒供年年。甍连复井络，犬吠杂鸡鸣。西风帘幕静，返照楼台明。授衣及新凉，家家动清砧。垂帘酒肆列，入市鱼舟腥。田翁售新谷，野老贩溪菱。人归阛阓空，昏鸦噪埤城。都城列万雉，宫殿切五云。清霜鸣晓角，祥光拥朝暾。周罗民庶居，窈窕王侯门。重译万方贡，垂衣一人尊。亨衢连广陌，驰骤复惊轮。稽首奠治功，万载歌洪勋。月临仙人掌，风生承露盘。曙色尚熹微，秋色凛高寒。千门俱洞开，六龙驾舆鸾。陛戟用虎旅，钩陈列鹓班。箫韶奏雍雍，剑佩鸣珊珊。惟应多瑞气，日绕蓬莱山。落日下平芜，远水涵晴空。西风正摇落，澹霭何冥濛。千山生夕阴，一望远近同。草色迎霜白，枫林借春红。平坡散归羊，云外号征鸿。依依野人村，处处闻高舂。白露被西畴，䆉稏行可穑。秋来喜多晴，场圃除殖殖。镰铚各为操，任负翁媪怿。儿童拾稚穗，鸡母啄狼粒。共言岁事丰，租税期早毕。不有三时劳，何能一时逸。生涯惟网罟，结庐云水乡。舟横断岸浅，门对清溪凉。潮引沧波远，风吹白蘋香。中流朝鼓楫，芳洲晚鸣榔。烟凝林樾暝，鸟没青天长。倦来卧篷底，一曲歌沧浪。柳桥横翠槛，竹篱出青旗。清樽浮绿蚁，香羹荐银丝。经霜橘初熟，输芒蟹新肥。欢迎涤器佣，妩媚当垆姬。骚翁解遗囊，豪客驻金羁。高阳有馀兴，风月剩堪题。青楼映朱箔，深院连曲房。清飔涤残暑，白苧生微凉。银筝御瑶席，宝鼎煨沉香。芙蓉红隐褥，芭蕉绿上窗。五陵屡经过，千金赋高唐。冉冉粉香丛，长年乐未央。荣华擅京洛，甲第连朱甍。院宇生微凉，为乐方称情。新裁朱履洁，乍试罗衣轻。华堂日张宴，飞盖相追迎。吴儿与越女，弹丝复吹笙。酒酣归洞房，含笑拥倾城。陋巷少人迹，依依长蓬蒿。秋气月凄凛，四壁何萧萧。絺绤不掩胫，饔飧但箪瓢。御寒既鲜具，卒岁亦无聊。荆妻厌藜藿，稚子惯山樵。无端昨夕风，捲我屋檐茅。飘萧坠寒叶，寂寞虚堂秋。游子久行役，索居寡良俦。明灯照空壁，啼螀动羁愁。情悰念悄悄，川原邈悠悠。中夜起彷徨，仰视河汉流。萍蓬偶栖泊，太息未能休。幽斋极萧爽，清秋无垢氛。捲幔落游丝，辟蠹罗香芸。瑟清调流水，砚冷生微云。拳石结新绿，古鼎留馀薰。缥囊既零乱，牙签亦缤纷。及时宜进修，兀兀穷朝曛。清飔吹蕙帐，明月照兰房。中宵念行役，掩抑独凄凉。微寒生薄衾，思奉君子裳。天涯渺阻修，何由越川梁。昔如鸾与凤，今如参与商。默默向谁诉，悄悄徒自伤。西风吹黍离，疏雨湿残础。空梁长见日，颓垣间馀堵。石马萦青萝，铜驼没黄土。花容犹宫妆，柳眼尚媚妩。繁华等风烟，形胜消龙虎。惟有旧时月，照人自今古。人事已非昔，遗居犹至今。萧条白昼静，寂寞黄昏阴。老树集昏鸦，败砌寒蛩吟。阶空蚯蚓出，壁古苔藓侵。乾坤多变易，頫仰易销沉。更无故主居，独有闲人临。秋气日已佳，况此绀宇寂。古松荫佛殿，幽花照禅席。谷虚哭山鬼，林暝啼木客。风来语梵铃，雨至洒石壁。长廊独徘徊，萝径自扪历。时闻孤磬声，云深杳难即。新秋入琳馆，物意何萧森。露滴丹灶冷，云护芝房深。棋声间竹院，箫韶出风林。千门锁虚寂，石坛昼阴阴。苔花绣古篆，鹤唳流孤音。清虚绝尘俗，悠然生道心。古庙知何代，萧萧秋日荒。丹青既剥落，香火亦凄凉。怪鸟号深林，饥鼠窜空梁。残碑土花蚀，蔓草过人长。蛛丝网破牖，蜗牛上颓墙。神理有消歇，人事焉足伤。狐兔窜古穴，荆榛长荒丘。西风吹白杨，疏雨洒松楸。樵夫朝出歌，牧儿暮来游。宰木给斧斤，刍荛饱羊牛。寂寞掩泉台，千古魂幽幽。更无祭扫人，空馀断碑留。穷边秋气早，六月飞霜华。胡儿弓力强，马蹄蹴风沙。黄云连白草，极目天无涯。孤城控险阨，令严寂不哗。凄风传画角，落日悲鸣笳。征人于此际，谁不动思家。
秋日泛舟
作者：孙承恩
朝代：明

幽意渺无著，溪边掉小舟。天晴鸣野鹤，浪稳趁轻鸥。不俟鉴湖请，聊同笠泽游。悠悠随所适，吾欲听渔讴。
秋晚村行
作者：孙承恩
朝代：明

步屧江村晚，西风小作秋。深林喧鸟雀，落日下羊牛。机杼千家共，田禾一望收。偶同野老话，鸡黍为迟留。
秋江独钓图
作者：孙承恩
朝代：明

木落天空秋气高，一江凉吹鬓萧骚。等閒未试屠龙技，漫把渔竿学钓鳌。
秋闺怨
作者：孙承恩
朝代：明

罗袜轻移下玉除，木犀花下立踌蹰。西风日有南来雁，不见平安一札书。
秋雨叹
作者：孙承恩
朝代：明

海城秋深风雨急，天地黯惨鱼龙蛰。我欲出门道沾湿，独坐空斋百忧集。去年久雨禾尽伤，今年秋霪还作殃。白日不照天目盲，怅望涕泪悲穹苍。
竹
作者：孙承恩
朝代：明

荫屋交虚翠，当窗送夕凉。清声时到耳，浓露湿沾裳。老干排篱出，新梢落粉香。再歌淇澳什，不拟晋人狂。
竹亭纳凉二首
作者：孙承恩
朝代：明

茗椀炉薰枕簟清，竹阴亭子嫩凉生。城中滚滚红尘满，犹有忙人暴日行。幽亭无地着尘嚣，纵有尘心亦自消。何处有声清到耳，天风吹动万琼瑶。
竹亭纳凉二首·其一
作者：孙承恩
朝代：明

茗椀炉薰枕簟清，竹阴亭子嫩凉生。城中滚滚红尘满，犹有忙人暴日行。
竹亭纳凉二首·其一
作者：孙承恩
朝代：明
体裁：七言绝句

茗碗炉薰枕簟清，竹阴亭子嫩凉生。城中滚滚红尘满，犹有忙人暴日行。
竹亭纳凉二首·其二
作者：孙承恩
朝代：明

幽亭无地着尘嚣，纵有尘心亦自消。何处有声清到耳，天风吹动万琼瑶。
筑城诗七章
作者：孙承恩
朝代：明

我行其野，黯黯其阴。悄无居人，榛莽阻深。我行其野，言执其役。君子攸为，靡遑信宿。翼翼君子，观风省方。于焉恻楚，于焉徬徨。乃观流泉，乃相原隰。乃纵乃横，乃经乃画。千夫万杵，版筑如雨。救之度之，以开百堵。突而翼然，雉堞云连。可保可障，允固允坚。我人攸止，可以安全。有室有庐，耕凿居处。于寒于暑，于贾于旅。长育生齿，千百其祀。天子之命，监司之赐。
筑城诗七章
作者：孙承恩
朝代：明
体裁：四言诗

我行其野，黯黯其阴。悄无居人，榛莽阻深。（一章）我行其野，言执其役。君子攸为，靡遑信宿。（二章）翼翼君子，观风省方。于焉恻楚，于焉徬徨。（三章）乃观流泉，乃相原隰。乃纵乃横，乃经乃画。（四章）千夫万杵，版筑如雨。救之度之，以开百堵。（五章）突而翼然，雉堞云连。可保可障，允固允坚。我人攸止，可以安全。（六章）有室有庐，耕凿居处。于寒于暑，于贾于旅。长育生齿，千百其祀。天子之命，监司之赐。（七章）
紫泉行赠阶守张子
作者：孙承恩
朝代：明

吾闻秦川武都有紫泉，不与他水同渊源。紫泉有泥色葳葳，澄瑩甘滑葡萄鲜。汉家玺书出明光，紫泥醮笔芝兰香。淋漓天葩云雾湿，回旋锦轴龙鸾翔。明王御下恩数异，宠德嘉功讵能几。颇闻岩穴徵遗贤，半为民庸奖循吏。张子磊落多俊称，一麾出守秦川行。城下武功在犀牛，社中香火明是州。良牧不数人，五代王孙特有闻。一时褒诏众所羡，千年故事谁能湮。丈夫致身当及早，后辈前贤可同调。书生岂无韬略用，颠连正须恩泽保。紫泥紫泥空复云，别有徵书凤衔到。
紫泉行赠阶守张子
作者：孙承恩
朝代：明
体裁：古风

吾闻秦川武都有紫泉，不与他水同渊源。紫泉有泥色葳葳，澄莹甘滑葡萄鲜。汉家玺书出明光，紫泥醮笔芝兰香。淋漓天葩云雾湿，回旋锦轴龙鸾翔。明王御下恩数异，宠德嘉功讵能几。颇闻岩穴徵遗贤，半为民庸奖循吏。张子磊落多俊称，一麾出守秦川行。城下武功在犀牛，社中香火明是州。良牧不数人，五代王孙特有闻。一时褒诏众所羡，千年故事谁能湮。丈夫致身当及早，后辈前贤可同调。书生岂无韬略用，颠连正须恩泽保。紫泥紫泥空复云，别有徵书凤衔到。
约诸友游万泉庄二首
作者：孙承恩
朝代：明

万泉庄上风光好，共约明朝试一过。客里赏心能有几，城南村落况无多。不须腆洗供高会，只用清真称雅歌。俗务莫因成缱绊，试看春事又蹉跎。一鞭款段喜陪君，指点高山多白云。地胜好教毛颖记，泉流拟把羽觞分。偷閒日月供潇散，放浪襟期薄世氛。幸际清班无俗事，太平游衍敢离群。
约诸友游万泉庄二首·其一
作者：孙承恩
朝代：明

万泉庄上风光好，共约明朝试一过。客里赏心能有几，城南村落况无多。不须腆洗供高会，只用清真称雅歌。俗务莫因成缱绊，试看春事又蹉跎。
约诸友游万泉庄二首·其二
作者：孙承恩
朝代：明

一鞭款段喜陪君，指点高山多白云。地胜好教毛颖记，泉流拟把羽觞分。偷閒日月供潇散，放浪襟期薄世氛。幸际清班无俗事，太平游衍敢离群。
纪梦
作者：孙承恩
朝代：明

幽斋昨夜梦朝天，丹陛徐趋进讲编。何处钟声忽惊醒，错疑犹在御炉前。
纪鸟
作者：孙承恩
朝代：明

小园远尘市，水竹颇幽深。上有枝柯稠，下有灌莽深。有鸟名不识，结巢在其阴。日夕勤哺雏，啁哳多清音。吾意怜此鸟，不异笼中珍。不敢语人知，惧有儿童侵。野狸孰告汝，窃伏伺无人。睢盱欲攀缘，探巢恣噬吞。幸我适见之，恻然为惊奔。急为驱之去，爱护意弥勤。黄口亦易长，旬日毛羽新。随母共上下，喧呼各欣欣。好生物我同，并育天地仁。及物岂吾力，聊以慰此心。
经宁藩故地有感
作者：孙承恩
朝代：明

颠冥侯度恣淫荒，白日枭鸣自不祥。秽迹千年谁洗灭，本支百世自重光。故基寂历生秋草，野鸟啁啾话夕阳。人与惟仁天助顺，独留覆辙示兴亡。
罗刹江
作者：孙承恩
朝代：明

江风吹征衣，扁舟渡空阔。曙色渐开朗，远岫横一抺。悠悠沧波去，澹澹孤鸟没。中流击箫鼓，哑哑棹歌发。夷犹荡渔艇，举网鱼泼泼。帆樯乱高下，来去若超忽。扣舷发清啸，客怀颇轩豁。一杯酹胥神，吊尔忠义骨。山川渺天涯，未可计日达。顾兹习暇豫，潇洒送日月。无徙念前程，坐使心惨怛。
翰林院敬一亭落成恭和御制
作者：孙承恩
朝代：明

宸章丽贞刻，翼宠见兹堂。吾皇熙圣学，文理何密详。天德穆而纯，无少嗜好妨。大哉敬一功，勋华卓相望。乾坤际熙皞，一德属明良。甄陶仰圣谟，报称当无忘。
腊月十日乡搢绅邀会宣城私第小诗纪事兼述鄙怀二首
作者：孙承恩
朝代：明

同朝乡曲喜诸贤，老我惭多一日先。官里差池稀笑语，侯门忽漫对高筵。乾坤頫仰怀千古，萍梗游从感百年。雅会清时良不易，共将欢赏媚灯前。莫讶灯前笑语频，秪缘乡曲谊相亲。衣冠幸际风云会，禄仕谁非感激人。华月中天侵院竹，清歌午夜动梁尘。南鸿朔雁为谋异，看取孱夫两鬓银。
腊月十日乡搢绅邀会宣城私第小诗纪事兼述鄙怀二首·其一
作者：孙承恩
朝代：明

同朝乡曲喜诸贤，老我惭多一日先。官里差池稀笑语，侯门忽漫对高筵。乾坤頫仰怀千古，萍梗游从感百年。雅会清时良不易，共将欢赏媚灯前。
腊月十日乡搢绅邀会宣城私第小诗纪事兼述鄙怀二首·其二
作者：孙承恩
朝代：明

莫讶灯前笑语频，秪缘乡曲谊相亲。衣冠幸际风云会，禄仕谁非感激人。华月中天侵院竹，清歌午夜动梁尘。南鸿朔雁为谋异，看取孱夫两鬓银。
腊月同霍渭厓诸公乌龙潭观打鱼用坡翁韵二首
作者：孙承恩
朝代：明

日高湖冰解作块，水落旧痕出洲背。渔翁招摇沉网罟，上客游观缓裘带。跃青跳白举数尾，鲂鲤不言羊豕脍。取物还存爱物仁，半释况乃兼细碎。玉花行看登翠盘，素鬐早已扬清濑。死生顷刻岂人意，万类谁能逃数外。吾闻此中本龙窟，须信风云有时会。丁宁莫教轻触之，驱驾波涛赴溟海。平湖如席洲若块，渔子击水惊鱼背。一网数鳞如拾芥，骈头贯腮相萦带。饔人挥刀飞雪花，座客停餐谈玉脍。秪须一脔赏风味，莫教大嚼嫌微碎。天生食物为人用，畜牧山林与溪濑。纵欲暴殄乖好生，异说更求常理外。一尊笑谈聊适尔，千古襟期谁复会。拟学任公钓巨鳌，须制长竿向东海。
腊月同霍渭厓诸公乌龙潭观打鱼用坡翁韵二首·其一
作者：孙承恩
朝代：明

日高湖冰解作块，水落旧痕出洲背。渔翁招摇沉网罟，上客游观缓裘带。跃青跳白举数尾，鲂鲤不言羊豕脍。取物还存爱物仁，半释况乃兼细碎。玉花行看登翠盘，素鬐早已扬清濑。死生顷刻岂人意，万类谁能逃数外。吾闻此中本龙窟，须信风云有时会。丁宁莫教轻触之，驱驾波涛赴溟海。
腊月同霍渭厓诸公乌龙潭观打鱼用坡翁韵二首·其二
作者：孙承恩
朝代：明

平湖如席洲若块，渔子击水惊鱼背。一网数鳞如拾芥，骈头贯腮相萦带。饔人挥刀飞雪花，座客停餐谈玉脍。秪须一脔赏风味，莫教大嚼嫌微碎。天生食物为人用，畜牧山林与溪濑。纵欲暴殄乖好生，异说更求常理外。一尊笑谈聊适尔，千古襟期谁复会。拟学任公钓巨鳌，须制长竿向东海。
腊月过东庄命园丁插柳
作者：孙承恩
朝代：明

寂寂东庄晚，萧萧风正严。柳阴常愧薄，此月更应添。未拟成深径，还教覆短檐。明年看蓊郁，云幕映青帘。
至梧州
作者：孙承恩
朝代：明

的的炎荒路，苍梧云物幽。孤城淡斜日，叠嶂肃高秋。鲛室光常秘，龙洲水自浮。兵戈闻处处，感事重添愁。
致政归
作者：孙承恩
朝代：明

休假经年疏，归来此日情。秪缘忧老病，敢谓薄荣名。击壤诗频讽，思玄赋欲成。柴门稀客过，吾亦懒将迎。
舟中偶书
作者：孙承恩
朝代：明

击楫中流鼓吹频，孤舟无计接芳尘。请看同泊今宵者，也是前行得意人。
舟中偶作
作者：孙承恩
朝代：明

一奉天书别故园，白云迟我几时还。欲知宦兴今何似，试把连朝面貌看。
舟中夜坐
作者：孙承恩
朝代：明

山头斗柄挂寒芒，烟水浮空正渺茫。坐久不知江月落，满身风露湿衣裳。
舟中夜起
作者：孙承恩
朝代：明

明河西斜月出高，数十大星悬树梢。露下寒塘响枯苇，风惊栖鹘翻危巢。睡醒呼取明烛坐，兴尽还将书卷抛。山村漏刻本无据，卧听更人长短敲。
舟中夜雨
作者：孙承恩
朝代：明

淅沥何曾住，孤舟寒气侵。只将一夜雨，滴碎百年心。不寐频欹枕，呼童更揽衾。朝来江水长，应没旧痕深。
舟中对月四首
作者：孙承恩
朝代：明

明月清江上，临流思爽然。练摇无定影，璧碎不成圆。鸟雀翻枝警，鱼龙抱影眠。美人渺何处，孤笑落云边。良夜不思寐，蓬窗漫倚风。月光连浩渺，水气接空濛。大地将无尽，银河似可通。谪仙还许约，乘兴访龙宫。月映千山雪，波摇万道金。水风生澹爽，林木坐阴森。远塞征人泪，高楼独妇心。有怀多感慨，吾亦动悲吟。皓魄开无际，清辉满大千。白榆摇历历，玉露滴涓涓。羁旅添愁思，家园兴渺然。年年看月白，吟倚草堂前。
舟中对月四首·其一
作者：孙承恩
朝代：明

明月清江上，临流思爽然。练摇无定影，璧碎不成圆。鸟雀翻枝警，鱼龙抱影眠。美人渺何处，孤笑落云边。
舟中对月四首·其三
作者：孙承恩
朝代：明

月映千山雪，波摇万道金。水风生澹爽，林木坐阴森。远塞征人泪，高楼独妇心。有怀多感慨，吾亦动悲吟。
舟中对月四首·其二
作者：孙承恩
朝代：明

良夜不思寐，蓬窗漫倚风。月光连浩渺，水气接空濛。大地将无尽，银河似可通。谪仙还许约，乘兴访龙宫。
舟中对月四首·其四
作者：孙承恩
朝代：明

皓魄开无际，清辉满大千。白榆摇历历，玉露滴涓涓。羁旅添愁思，家园兴渺然。年年看月白，吟倚草堂前。
舟中对月示诸亲友
作者：孙承恩
朝代：明

月出空江雾影沉，一尊别酒更重斟。明年此夜清光在，应照相思两地心。
舟中对雨二首
作者：孙承恩
朝代：明

旧雨连今雨，江云接岭云。冥冥看转密，漠漠认难分。汉节归无恙，乡书杳不闻。推篷试孤酌，容易得微醺。密雨声犹续，高天黯不开。忽看横野去，还作蔽江来。水鸟拂舟健，溪猿啸侣哀。客愁多寂寞，北望正悠哉。
舟中对雨二首·其一
作者：孙承恩
朝代：明

旧雨连今雨，江云接岭云。冥冥看转密，漠漠认难分。汉节归无恙，乡书杳不闻。推篷试孤酌，容易得微醺。
舟中对雨二首·其二
作者：孙承恩
朝代：明

密雨声犹续，高天黯不开。忽看横野去，还作蔽江来。水鸟拂舟健，溪猿啸侣哀。客愁多寂寞，北望正悠哉。
舟中早发
作者：孙承恩
朝代：明

月落未落天渐明，船头打鼓将欲行。哑哑客舟棹齐发，喔喔远村鸡乱鸣。乾坤扰扰有行役，世路纷纷多变更。迂拙无能禆上下，却惭到处费将迎。
舟中有怀三府却寄二首
作者：孙承恩
朝代：明

展席劳扳饯，持觞愧屡辞。醉来浑忘别，醒去漫能思。清夜筹添后，蓬窗雨到时。此身萍梗似，回首益凄其。喜托兼旬爱，真成万里违。不堪怀别恨，赖是故乡归。目极连山阻，帆开带雨飞。平生苦情累，几日重依依。
舟中有怀三府却寄二首·其一
作者：孙承恩
朝代：明

展席劳扳饯，持觞愧屡辞。醉来浑忘别，醒去漫能思。清夜筹添后，蓬窗雨到时。此身萍梗似，回首益凄其。
舟中有怀三府却寄二首·其二
作者：孙承恩
朝代：明

喜托兼旬爱，真成万里违。不堪怀别恨，赖是故乡归。目极连山阻，帆开带雨飞。平生苦情累，几日重依依。
舟中有怀张石川
作者：孙承恩
朝代：明

江心话别意匆匆，舵转杯停酒未终。忽漫去帆看不见，斜风细雨独推篷。
舟中漫兴
作者：孙承恩
朝代：明

日日云山管送迎，合裁诗句答山灵。思穷开辟无终峙，望入微茫不尽青。舵转忽看孤石峭，岸移遥认野花明。他时为忆经行处，只记多山不记名。
舟中漫兴二首
作者：孙承恩
朝代：明

平生酷有耽山癖，恨不移家住近山。万里兹行差慰意，看山去了看山还。万里天南泛使槎，不堪乡思乱如麻。梦魂不为青山隔，昨夜分明又到家。
舟中漫兴二首·其一
作者：孙承恩
朝代：明

平生酷有耽山癖，恨不移家住近山。万里兹行差慰意，看山去了看山还。
舟中漫兴二首·其二
作者：孙承恩
朝代：明

万里天南泛使槎，不堪乡思乱如麻。梦魂不为青山隔，昨夜分明又到家。
舟中见燕
作者：孙承恩
朝代：明

斜日迎风弱，轻看掠水低。天涯渺长路，春晚足融泥。洲上时同憩，柳边还独迷。小堂多旧垒，如去任教栖。
舟中闻时事有感五首
作者：孙承恩
朝代：明

江湖廊庙自区区，稽首皇猷轶有虞。此夕忽惊传邸报，无眠终夜只长吁。明庭抗论意弥坚，只分微躯毕九泉。笃信亦知成底事，却尤前哲误诸贤。即使程朱今复生，也须旧说一番更。若还究竟昆崙顶，姬孔明明有法程。百年后死痛无涯，地下宁追执论差。云暗九疑天路杳，欲从何处诉重华。一灯幽燄照蓬窗，吾道从违孰主张。独起披衣夜中坐，静听疏雨落寒江。
舟中闻时事有感五首·其一
作者：孙承恩
朝代：明

江湖廊庙自区区，稽首皇猷轶有虞。此夕忽惊传邸报，无眠终夜只长吁。
舟中闻时事有感五首·其三
作者：孙承恩
朝代：明

即使程朱今复生，也须旧说一番更。若还究竟昆崙顶，姬孔明明有法程。
舟中闻时事有感五首·其二
作者：孙承恩
朝代：明

明庭抗论意弥坚，只分微躯毕九泉。笃信亦知成底事，却尤前哲误诸贤。
舟中闻时事有感五首·其五
作者：孙承恩
朝代：明

一灯幽燄照蓬窗，吾道从违孰主张。独起披衣夜中坐，静听疏雨落寒江。
舟中闻时事有感五首·其四
作者：孙承恩
朝代：明

百年后死痛无涯，地下宁追执论差。云暗九疑天路杳，欲从何处诉重华。
舟行复值风
作者：孙承恩
朝代：明

白日行将晚，沧江流正深。风声动地至，云物接天阴。牢落孤舟梦，飞腾故国心。今宵何处泊，莫近有猿吟。
苍梧
作者：孙承恩
朝代：明

扁舟谢逆浪，泊此梧江浔。孤城倚山颠，下瞰江水深。兹惟百粤冲，重镇当喉襟。辕门肃军威，杀气常萧森。重华不可吊，四野云阴阴。水井泉尚活，火山光已沉。夕雾兼晨霏，瘴厉方侵淫。交南此半途，行迈方自今。极目天南陲，望望愁人心。
苍梧元旦拜阙
作者：孙承恩
朝代：明

嵩呼声里晓寒侵，宝炬光中月影沉。海宇正当更治日，蛮荒宁异向阳心。曾叨近侍奔趋地，尚忆亲瞻斧扆临。此日南陲心北阙，不堪愁对瘴云深。
苦热
作者：孙承恩
朝代：明

今日不可出，畏景蒸炎熇。崔巍火云行，势欲焚层霄。乾坤一炉冶，天地同煎熬。初疑河海竭，又讶山岳焦。生人蚁虱然，众口均嗷嗷。而我坐斗室，局促增烦劳。对案不能餐，尚暇笔砚操。冯陵发大叫，欲去不可逃。安得呼风姨，捲地驱长飙。徒怀杜陵句，赤脚凌琼瑶。烦纡漫自苦，澄凝觉逍遥。造化生万物，意匪殃吾曹。轻箑聊自挥，渐喜风萧萧。俛仰神内融，散适形俱超。我热良可舒，感事增郁陶。忽忆山之东，寇盗方驿骚。哀哉六月师，卓午腰弓櫜。济时愧无术，抚已徒忉忉。
苦热行
作者：孙承恩
朝代：明

此日亭午暑毒剧，火云如旗映天赤。杲杲白日照厚地，地皮尽作龟背坼。万生嗷嗷困曝炙，洪炉大冶烟焰赫。赤帝司权祝融助，风伯雨师皆屏息。眼见焦草木，还闻烁金石。我有宝剑百金直，只愁此时融作液。鲲鲸蛟龙徙窟宅，下归北海波涛黑。林乌戢羽兽深匿，我独何之坐蜗室。朝来忍饥渐过旰，虽有美馔何能吃。散发赤脚露两肘，蔑礼自愧难巾舄。人生脆薄本不堪，况是老夫衰病逼。有此酷烈相煎熬，岂得元气不消蚀。我闻太华之西昆崙北，四时常阴雪霰积。阴风凄凄惨寒栗，安得此身插两翼，一至其地消烦疾。
苦雨
作者：孙承恩
朝代：明

七月八月雨浸霪，黯黯经旬愁太阴。今朝忽然雨如泻，烈风冥冥翻屋瓦。巨灵倒捲天河倾，狂风疾奔横四野。洪涛崔嵬如山立，陂塘溪湖水皆溢。舟航高拂屋檐过，鱼鳖低从篱罅入。平原沮洳高岸崩，徒杠垫没人不行。上田下田莽为浸，何论町畦并沟塍。是时田禾方吐花，根株飘荡沉泥沙。不见黄云摇䆉稏，但见白浪喧群蛙。老翁昼哭夜叹息，妇女稚子无人色。不愁朝夕救死生，秖恐官司租赋迫。租赋迫奈何，空将鞭朴催。会须蠲除活百姓，日望天边恩诏来。
荆阳草堂歌
作者：孙承恩
朝代：明

荆山矗矗山之阳，层峦复岭云锦张。左拱右揖如腾骧，面势轩豁非寻常。枕麓缘冈若屏椅，地脉蜿蜒萃灵气。陇西之裔今闻人，选奇卜胜来居此。甍连栋接如云屯，鸣鸡吠犬声相闻。岂惟世德称诗礼，更喜民俗还熙淳。柳院槐庭地深迥，日月回环自朝暝。药栏曲曲春风香，草堂幽幽白昼静。棐几蠲洁纷图书，鸣琴鼓瑟摇琼琚。鸿生隽士来杂遝，敷陈礼乐歌唐虞。主人今为明时需，焯炜声价同璠玙。钟鼎勋庸会有待，猿鹤山中莫怨吁。
草堂成漫述
作者：孙承恩
朝代：明

小园理榛秽，经始搆此堂。幽深既临溪，轩敞复面阳。土木乏巨丽，规制亦颇良。八窗开虚明，炎暑生清凉。庭前数松树，屋后千筼筜。了无红尘侵，似觉白日长。我性本旷寂，远谢名利缰。况兹幽居成，自喜素心偿。临风倚曲槛，待月移方床。既以哦诗书，亦可款壶觞。鲲鹏抟扶摇，蜩鸴抢榆枋。为适各不同，吾兹感蒙庄。
草萍
作者：孙承恩
朝代：明

山行忽终日，日落风飕飕。苍然暝色起，原野烟光浮。依稀见村落，儿童逐归牛。山径丛竹深，鸟雀声啾啾。万物已偃息，我行良未休。驿吏走仓皇，再拜候道周。顾之问前途，为余指林丘。入门华灯列，山醪献新篘。空堂耿无寐，百感不自由。惺惺待明发，起坐听更筹。
荒垄小会吴石湖有诗次答
作者：孙承恩
朝代：明

春晚多阴曀，兹晨霁景开。荒原完小构，雅会称深杯。咏述惭无范，堂闳敢望裴。君恩全赐赉，先业勉规恢。爱客思投辖，呼儿更洗罍。莫教欢易掷，应念老相催。缵述堪谁畀，松楸重自哀。膝前五孙侍，身后几人培。有地还移竹，无心漫植槐。烝尝聊称矣，耕读亦宜哉。骸骨终长托，行歌岁几回。百年天地里，感叹若为裁。
菊
作者：孙承恩
朝代：明

野菊丛丛艳，清香细细寒。孤根谢桃李，幽致契芝兰。欲共陶翁醉，思遗屈子餐。小斋明棐几，移得一枝看。
蔡林屋考绩北上别予以诗用韵答二首
作者：孙承恩
朝代：明

倾盖名闻旧，谈文愧老成。才高推鼎甲，心莽得夷庚。意趣卑流俗，门墙列俊英。草玄甘尔寂，好德见吾衡。考绩官评著，还山逸兴生。野猿迎主熟，湖月印心明。话别增离索，贻诗荷悃诚。迂疏惭造次，珍重此时情。学道曾论志，蹉跎竟寡成。浮云观世变，逝水叹年庚。不拟栽朝菌，还期采夕英。迂忠怀衮补，缪拙滥文衡。丽泽高贤与，分襟别恨生。君方敦雅道，世复际文明。款接多慵废，酬知但朴诚。缁衣吾敢负，犹为跂高情。
蔡林屋考绩北上别予以诗用韵答二首·其一
作者：孙承恩
朝代：明

倾盖名闻旧，谈文愧老成。才高推鼎甲，心莽得夷庚。意趣卑流俗，门墙列俊英。草玄甘尔寂，好德见吾衡。考绩官评著，还山逸兴生。野猿迎主熟，湖月印心明。话别增离索，贻诗荷悃诚。迂疏惭造次，珍重此时情。
蔡林屋考绩北上别予以诗用韵答二首·其二
作者：孙承恩
朝代：明

学道曾论志，蹉跎竟寡成。浮云观世变，逝水叹年庚。不拟栽朝菌，还期采夕英。迂忠怀衮补，缪拙滥文衡。丽泽高贤与，分襟别恨生。君方敦雅道，世复际文明。款接多慵废，酬知但朴诚。缁衣吾敢负，犹为跂高情。
虎跑寺
作者：孙承恩
朝代：明

轺车任登登，山径缭而曲。深邃得兰若，杰构耸岩谷。林空号鼪鼯，境僻走麋鹿。寄迹亦偶尔，一住且信宿。禅房木榻净，石鼎妙香续。跑泉虎已逝，清冽犹可掬。煮茗试酌之，一洗肠胃俗。苍珉宛深刻，坡翁有遗躅。词翰两绝妙，光彩照林麓。平生丘壑情，苦被王事促。山僧念远行，举手向我祝。是身浮云然，再至渺难卜。匆匆出门去，浩荡看鸿鹄。
虎跑泉和坡翁韵三首
作者：孙承恩
朝代：明

远续曹溪水更香，云腴深甃石阴凉。百灵呵卫龙天肃，一线潜通地脉长。病体偶从窥胜迹，尘心应得悟迷方。为邀陆羽来同宿，击火烹茶试共尝。洞口风生薜荔香，万松阴护佛龛凉。禅僧独对青山老，游子贪依慧日长。世故极知俱幻想，安心何用觅奇方。探幽笑我真成癖，一滴甘泉合试尝。古寺幽深石井香，西风吹我葛衣凉。数声清磬晚山碧，一榻白云秋兴长。解脱五蕴本非有，超离四大还无方。为喜灵源已烦渴，觅取远公涓滴尝。
虎跑泉和坡翁韵三首·其一
作者：孙承恩
朝代：明

远续曹溪水更香，云腴深甃石阴凉。百灵呵卫龙天肃，一线潜通地脉长。病体偶从窥胜迹，尘心应得悟迷方。为邀陆羽来同宿，击火烹茶试共尝。
虎跑泉和坡翁韵三首·其三
作者：孙承恩
朝代：明

古寺幽深石井香，西风吹我葛衣凉。数声清磬晚山碧，一榻白云秋兴长。解脱五蕴本非有，超离四大还无方。为喜灵源已烦渴，觅取远公涓滴尝。
虎跑泉和坡翁韵三首·其二
作者：孙承恩
朝代：明

洞口风生薜荔香，万松阴护佛龛凉。禅僧独对青山老，游子贪依慧日长。世故极知俱幻想，安心何用觅奇方。探幽笑我真成癖，一滴甘泉合试尝。
螺川
作者：孙承恩
朝代：明

江上晚来雨，濛濛湿秋光。螺川届重九，负此节序芳。登高若无缘，回首思故乡。粲粲篱下菊，秋风为谁香。故乡日已远，愁绪日已长。岭海极天际，前途杳茫茫。送仆从此回，附书慰高堂。扁舟忽不见，引领空徬徨。
螺川与杜元吉话旧二首
作者：孙承恩
朝代：明

九日江波上，一杯逢故人。清时无藻鉴，沧海有遗珍。惜会频催饮，临风漫正巾。王程还此别，回首隔云津。几载交游隔，兹晨笑语同。清樽酬令节，彩鹢共秋风。道谊襟怀里，乾坤感慨中。独怜鸡黍约，有日更从容。
螺川与杜元吉话旧二首·其一
作者：孙承恩
朝代：明

九日江波上，一杯逢故人。清时无藻鉴，沧海有遗珍。惜会频催饮，临风漫正巾。王程还此别，回首隔云津。
螺川与杜元吉话旧二首·其二
作者：孙承恩
朝代：明

几载交游隔，兹晨笑语同。清樽酬令节，彩鹢共秋风。道谊襟怀里，乾坤感慨中。独怜鸡黍约，有日更从容。
行六桥堤
作者：孙承恩
朝代：明

万顷秋光一岸分，芰荷香里踏斜曛。周遭矗矗群峰合，半是青山半是云。
襄阳为自古要地抚遗迹吊往事有怀七人焉因各赋诗一首 其一 诸葛武侯
作者：孙承恩
朝代：明

堂堂诸葛公，道本伊吕匹。方其未遇时，龙卧泯渊嘿。一朝感时奋，变化乃莫测。恢复信本志，为汉誓讨贼。大义凛照揭，乾坤为开辟。指挥动风云，忠诚贯金石。士生三代后，闻见渐卑溺。公也真天人，正气泰华敌。升平礼乐具，抢攘兵革日。抱负郁未施，永为后人惜。公神在天壤，万古终不没。再歌出师表，敛衽三叹息。
襄阳为自古要地抚遗迹吊往事有怀七人焉因各赋诗一首 其七 张顺
作者：孙承恩
朝代：明

襄阳昔受困，敌骑何凭凌。矫矫二烈士，提兵援孤城。雪涕奋雄剑，悲风起冥冥。赤手蹈虎穴，义气孰敢撄。轻舟驾巨涛，江水为奔腾。转战前无当，势若可横行。惜哉天亡宋，其功竟无成。一时双玉节，皎皎照日星。我来寻故垒，黯惨愁云凝。草木为号呼，犹似战伐声。英魂凛赫赫，万古常如生。
襄阳为自古要地抚遗迹吊往事有怀七人焉因各赋诗一首 其三 羊太傅
作者：孙承恩
朝代：明

太傅古遗爱，德义孚远迩。亶有儒者风，不作狙诈计。张皇师旅间，裘带自容与。敌国感其惠，何止挟纩士。圣贤有不为，不以天下利。不杀一不辜，不行一不义。推公心所存，或也其可企。公绩多汉沔，爱戴极翁稚。公卒邦人悲，走哭空里市。岘山日巉巉，汉水日瀰瀰。思公不可作，反袂拭清涕。
襄阳为自古要地抚遗迹吊往事有怀七人焉因各赋诗一首 其二 庞德公
作者：孙承恩
朝代：明

庞公大隐流，世利迥莫干。身如野鹤矫，心与浮云閒。刺史不能致，候谒陇亩间。夫耕妻出馌，相对尝怡颜。富贵得几何，忧患来无端。善哉至人训，遗子独以安。鹿门何高高，遂志终盘桓。避世深复深，采药遂不还。惟有遗迹存，高风照人寰。
襄阳为自古要地抚遗迹吊往事有怀七人焉因各赋诗一首 其五 李翰林
作者：孙承恩
朝代：明

白也真天才，变化如神虬。生平耻龌龊，迈往隘九州。词林昔供奉，天子宠渥优。一朝被谗搆，斥远金殿头。高情与逸思，芥带弗少留。供奉非公荣，夜郎非公忧。诗笔驱万象，醉眼轻王侯。晞发扶桑巅，濯足沧海流。今古等一瞬，天地同一沤。以兹昔人言，谓公似庄周。公去几阅世，公名重千秋。谁云公则亡，神爽八极游。蓬壶隔弱水，浩荡不可求。缅怀旧行踪，使我心悠悠。
襄阳为自古要地抚遗迹吊往事有怀七人焉因各赋诗一首 其六 孟浩然
作者：孙承恩
朝代：明

浩然亦高人，神思乃清朗。读书陋拘牵，制行喜疏旷。赋诗妙天趣，力索不可彷。冲融大雅音，金石振遗响。禁中遇天子，召对心所向。终焉意不合，归哉南山放。唐诗盛千古，公也李杜行。布衣一时穷，高誉后人仰。我来经故里，慨矣劳缅想。鹿门当时月，依依汉江上。
襄阳为自古要地抚遗迹吊往事有怀七人焉因各赋诗一首 其四 杜工部
作者：孙承恩
朝代：明

少陵诗之圣，浑浑元气通。尚论制作盛，尽善如周公。胸藏五车书，笔扫千军雄。辉煌三礼赋，曾献明光宫。平生用世志，自许稷契同。摧颓值时难，坎轲悲途穷。兵戈苦骚屑，黄屋当尘蒙。崎岖走行在，饥寒迫其躬。操觚赋时事，宇宙归牢笼。勤拳社稷虑，恳恻生民恫。凛凛忠毅色，烈日明秋空。上可继风雅，下应陋雕虫。一时旅人迹，万古诗坛宗。九原倘可作，执鞭吾当从。
襄阳为自古要地抚遗迹吊往事有怀七人焉因各赋诗一首·诸葛武侯
作者：孙承恩
朝代：明

堂堂诸葛公，道本伊吕匹。方其未遇时，龙卧泯渊嘿。一朝感时奋，变化乃莫测。恢复信本志，为汉誓讨贼。大义凛照揭，乾坤为开辟。指挥动风云，忠诚贯金石。士生三代后，闻见渐卑溺。公也真天人，正气泰华敌。升平礼乐具，抢攘兵革日。抱负郁未施，永为后人惜。公神在天壤，万古终不没。再歌出师表，敛衽三叹息。庞公大隐流，世利迥莫干。身如野鹤矫，心与浮云閒。刺史不能致，候谒陇亩间。夫耕妻出馌，相对尝怡颜。富贵得几何，忧患来无端。善哉至人训，遗子独以安。鹿门何高高，遂志终盘桓。避世深复深，采药遂不还。惟有遗迹存，高风照人寰。太傅古遗爱，德义孚远迩。亶有儒者风，不作狙诈计。张皇师旅间，裘带自容与。敌国感其惠，何止挟纩士。圣贤有不为，不以天下利。不杀一不辜，不行一不义。推公心所存，或也其可企。公绩多汉沔，爱戴极翁稚。公卒邦人悲，走哭空里市。岘山日巉巉，汉水日瀰瀰。思公不可作，反袂拭清涕。少陵诗之圣，浑浑元气通。尚论制作盛，尽善如周公。胸藏五车书，笔扫千军雄。辉煌三礼赋，曾献明光宫。平生用世志，自许稷契同。摧颓值时难，坎轲悲途穷。兵戈苦骚屑，黄屋当尘蒙。崎岖走行在，饥寒迫其躬。操觚赋时事，宇宙归牢笼。勤拳社稷虑，恳恻生民恫。凛凛忠毅色，烈日明秋空。上可继风雅，下应陋雕虫。一时旅人迹，万古诗坛宗。九原倘可作，执鞭吾当从。白也真天才，变化如神虬。生平耻龌龊，迈往隘九州。词林昔供奉，天子宠渥优。一朝被谗搆，斥远金殿头。高情与逸思，芥带弗少留。供奉非公荣，夜郎非公忧。诗笔驱万象，醉眼轻王侯。晞发扶桑巅，濯足沧海流。今古等一瞬，天地同一沤。以兹昔人言，谓公似庄周。公去几阅世，公名重千秋。谁云公则亡，神爽八极游。蓬壶隔弱水，浩荡不可求。缅怀旧行踪，使我心悠悠。浩然亦高人，神思乃清朗。读书陋拘牵，制行喜疏旷。赋诗妙天趣，力索不可彷。冲融大雅音，金石振遗响。禁中遇天子，召对心所向。终焉意不合，归哉南山放。唐诗盛千古，公也李杜行。布衣一时穷，高誉后人仰。我来经故里，慨矣劳缅想。鹿门当时月，依依汉江上。襄阳昔受困，敌骑何凭凌。矫矫二烈士，提兵援孤城。雪涕奋雄剑，悲风起冥冥。赤手蹈虎穴，义气孰敢撄。轻舟驾巨涛，江水为奔腾。转战前无当，势若可横行。惜哉天亡宋，其功竟无成。一时双玉节，皎皎照日星。我来寻故垒，黯惨愁云凝。草木为号呼，犹似战伐声。英魂凛赫赫，万古常如生。
西湖
作者：孙承恩
朝代：明

东南饶湖山，开此佳丽境。澄湖一万顷，倒影镜光净。远山翠屏纡，近山晚妆靓。禅关郁岧峣，云外发钟磬。画船如画屋，摇荡波不定。芙蕖明的历，鱼鸟乐飞泳。林祠与岳墓，瞻拜得所敬。林祠竹梅疏，岳墓松柏劲。缅思南渡后，文物亦云盛。偷安湖山乐，气势遂不竞。国绪缀旒危，边圉豺虎横。兹惟堪逸游，未足拟形胜。腐儒感兴亡，吊古发孤咏。酒酣促归驾，日落烟水暝。
西湖十景册为唐饬轩题 其一 渔庄鸣榔
作者：孙承恩
朝代：明

湖光映层甍，朝来晴可渔。时有冶游人，隔花呼买鱼。
西湖十景册为唐饬轩题 其七 断桥烟雨
作者：孙承恩
朝代：明

湖山澹空濛，堤上行人少。欲渡心忉忉，浩歌水云渺。
西湖十景册为唐饬轩题 其三 竺寺晓钟
作者：孙承恩
朝代：明

日入湖上昏，鲸音破寥阒。遥知诸僧定，炉薰坐禅寂。
西湖十景册为唐饬轩题 其九 芦汀归雁
作者：孙承恩
朝代：明

琳宫锁春寂，斜日荡孤舟。归鸿正嘹呖，离思满沧洲。
西湖十景册为唐饬轩题 其二 曲院风荷
作者：孙承恩
朝代：明

虚阁极萧爽，菡萏摇清漪。坐来不知暑，香雾湿人衣。
西湖十景册为唐饬轩题 其五 雷峰晚照
作者：孙承恩
朝代：明

夕阳没晴空，倒影在石壁。长歌归去来，依依远山碧。
西湖十景册为唐饬轩题 其八 延祥清晓
作者：孙承恩
朝代：明

日出烟霏开，湖上散清霁。采采芙蓉花，怀人渺何处。
西湖十景册为唐饬轩题 其六 双峰插汉
作者：孙承恩
朝代：明

南高何巍巍，北高何巉巉。登临人迹稀，白云时往还。
西湖十景册为唐饬轩题 其十 千峰夜月
作者：孙承恩
朝代：明

团团白玉盘，飞出千峰顶。山中有幽人，长廊步清影。
西湖十景册为唐饬轩题 其四 野菊寒泉
作者：孙承恩
朝代：明

幽花照寒泉，秋光翠欲滴。扁舟彼何人，遥遥渡空碧。
西湖十景册为唐饬轩题·渔庄鸣榔
作者：孙承恩
朝代：明

湖光映层甍，朝来晴可渔。时有冶游人，隔花呼买鱼。虚阁极萧爽，菡萏摇清漪。坐来不知暑，香雾湿人衣。日入湖上昏，鲸音破寥阒。遥知诸僧定，炉薰坐禅寂。幽花照寒泉，秋光翠欲滴。扁舟彼何人，遥遥渡空碧。夕阳没晴空，倒影在石壁。长歌归去来，依依远山碧。南高何巍巍，北高何巉巉。登临人迹稀，白云时往还。湖山澹空濛，堤上行人少。欲渡心忉忉，浩歌水云渺。日出烟霏开，湖上散清霁。采采芙蓉花，怀人渺何处。琳宫锁春寂，斜日荡孤舟。归鸿正嘹呖，离思满沧洲。团团白玉盘，飞出千峰顶。山中有幽人，长廊步清影。
观刈稻
作者：孙承恩
朝代：明

秋霁郊原净，平畴刈穫空。千林留夕照，隔坞听高舂。数口劳生计，三时念仆功。流移多未复，能得几家同。
观园丁除草
作者：孙承恩
朝代：明

中园种嘉蔬，地瘠蔬叶稀。蔓草杂其间，复尔缠绵之。六月盛炎暑，亭午张赫曦。园工力芟锄，根株俾无遗。造化普发育，雨露无偏私。去恶佑善良，人事理则宜。兰蕙生当门，斩刈不得辞。矧尔恶类繁，不去将何为。
观奕
作者：孙承恩
朝代：明

空堂手谈谁，剥啄惊户外。旁观似予閒，当局真敌对。势多楚汉强，地割鸿沟界。敛拓互阖辟，错纵明向背。攻围盛行阵，隐伏妙机械。奇出风雨交，冥搜鬼神会。争雄不相能，夺隽讵容贷。时移方一着，妙处得三昧。坡云方优游，我欲无胜败。疾呼为太狂，赪颜亦颇隘。一挫何须馁，敛枰还可再。兹艺岂犹贤，饱食圣所戒。
观梅行次答富春山
作者：孙承恩
朝代：明

春山先生性超逸，山水平生好成癖。探奇览胜不惮劳，楚蜀名山遍经历。谢政归来更萧散，天与清缘谁解管。摆脱势利羞醯鸡，寻乐似嫌人世短。朅来复作观梅行，吴岭梅开春正晴。轻衣缓带自容与，閒云野鹤同高情。玄墓山中梅花窟，千树万树难髣髴。玉缀琼铺迷近远，英郁芬芳盛蓬馞。四方上下缟素同，虚明镜里无人踪。人行树间如踏空，十里廿里飘香风。凝霜积雪摇晨曦，霏霏雾霭沾裳衣。万籁沉沉莽寥阒，不知身世将何依。恍疑堕自冰崖里，琼楼玉宇将无是。尘世区区何有哉，庾岭孤山真蕞尔。吾闻海上姑射山，神仙乘云时往还。路通玄墓理或有，灵诠宝诀君曾传。餐吸沆瀣和玄津，酝酿藻思诗清温。言言绝无尘土气，句句尚带梅花春。多君示教感至意，顿豁老夫神志昏。
观玉河洗马
作者：孙承恩
朝代：明

玉河新涨波瀜瀜，圉人沐马当晴融。左手执刷右执笼，人意似与马语通。权奇尽是天闲駥，騧骊骓骆各不同。临流意态何从容，欲涉未涉心忡忡。淋漓溅沫无奔冲，剪拂垢秽披氋氃。房星堕落濙河中，蜿蜒戏跃如游龙。五花文锦云濛濛，风鬃雾鬣俱蒙茸。初疑远涉东溟东，又疑驰自昆崙峰。拳毛洒汗霞流红，雪猊玄免生崆峒。银鞍玉勒光照瞳，被来骨相增奇雄。骄嘶昂首生长风，矜持顾影羞驽？。时清战息无边烽，天家饲秣刍豆丰。安闲不似周王骢，驱驰海上俱龙钟。
观玉河洗马
作者：孙承恩
朝代：明
体裁：古风

玉河新涨波瀜瀜，圉人沐马当晴融。左手执刷右执笼，人意似与马语通。权奇尽是天闲駥，騧骊骓骆各不同。临流意态何从容，欲涉未涉心忡忡。淋漓溅沫无奔冲，剪拂垢秽披氋氃。房星堕落濙河中，蜿蜒戏跃如游龙。五花文锦云濛濛，风鬃雾鬣俱蒙茸。初疑远涉东溟东，又疑驰自昆崙峰。拳毛洒汗霞流红，雪猊玄免生崆峒。银鞍玉勒光照瞳，被来骨相增奇雄。骄嘶昂首生长风，矜持顾影羞驽�。时清战息无边烽，天家饲秣刍豆丰。安闲不似周王骢，驱驰海上俱龙钟。
观竞渡歌
作者：孙承恩
朝代：明

城中千门悬艾虎，汨罗江头沸箫鼓。此时竞渡人聚观，蹑足骈肩似环堵。轻舟利楫江之湄，长风猎猎吹红旗。纠徒选侣分党与，一心各欲争神奇。击节扬枹竞争进，万楫齐飞不容瞬。岸傍观者为助呼，拔帜期谁先得俊。斡波擘水喷琼瑰，群龙跃出银山堆。儿郎棹歌声愈厉，阗阗鼓急喧如雷。贾勇争先谁肯待，壮士衔枚期奏凯。急惊夺得锦标呈，千人万人齐喝采。须臾竞罢各停舟，酬劳更复刲羊牛。龙舟出水倚屋舟，留取来岁还嬉游。嗟吁此曹真戏剧，快美傍观亦何益。莫言尔技真有神，江水无情不汝识。
观群儿捕鱼
作者：孙承恩
朝代：明

秋来久无雨，溪小落欲乾。茸茸聚众鱼，煦沬犹自欢。群儿竞褰裳，不暇具纶竿。举手如拾块，相矜共諠欢。脱者能几何，鳞鬣半摧残。白小莫比数，汩没泥水间。老夫濠梁兴，悠然每凭栏。戒儿勿尽取，致尔口腹馋。生平耳目隘，境外江湖宽。安得徙汝楫，相忘渺涛澜。
观鸬鹚捕鱼二首
作者：孙承恩
朝代：明

画舫开筵酒共传，鸬鹚出水得鱼鲜。莫教鼓吹惊飞去，立在滩头不上船。一叶波心棹小航，鸬鹚没水觅鱼忙。舟人拍手相惊笑，衔得鱼来尺许长。
观鸬鹚捕鱼二首·其一
作者：孙承恩
朝代：明

画舫开筵酒共传，鸬鹚出水得鱼鲜。莫教鼓吹惊飞去，立在滩头不上船。
观鸬鹚捕鱼二首·其二
作者：孙承恩
朝代：明

一叶波心棹小航，鸬鹚没水觅鱼忙。舟人拍手相惊笑，衔得鱼来尺许长。
诸友有和复得三首
作者：孙承恩
朝代：明

天将清景付幽人，合写新诗报答春。残雪压梅浑有态，暖风吹草不生尘。洞口春阴长绿苔，云关斜傍竹林开。城中车马人如沸，谁似先生肯独来。续得淮南招隐章，幽怀抵死惜春光。经旬不出郊原步，绿草相将叶渐长。
诸友有和复得三首·其一
作者：孙承恩
朝代：明

天将清景付幽人，合写新诗报答春。残雪压梅浑有态，暖风吹草不生尘。
诸友有和复得三首·其三
作者：孙承恩
朝代：明

续得淮南招隐章，幽怀抵死惜春光。经旬不出郊原步，绿草相将叶渐长。
诸友有和复得三首·其二
作者：孙承恩
朝代：明

洞口春阴长绿苔，云关斜傍竹林开。城中车马人如沸，谁似先生肯独来。
诸君有和再答
作者：孙承恩
朝代：明

眼底兵戈满，尊前涕泪多。时艰合有此，天道竟如何。至治思隆古，愁怀几逝波。相看俱白首，莫厌数相过。
诸葛武侯像
作者：孙承恩
朝代：明

崎岖百战割山河，天命其如已去何。万古不消忠义气，至今凛凛压岷峨。
读儿侄除夕和章喜赋
作者：孙承恩
朝代：明

岁事匆匆又适新，团圞此夕话酸辛。承传喜见成三世，骨肉算来能几人。率尔不嫌吾句拙，赓章总见汝情真。宁思异日追思切，一读吾先一怆神。
读石江中丞因成堂记赋二十四韵
作者：孙承恩
朝代：明

海宇开熙运，旬宣属老臣。赋才元杰出，为政必殊伦。巳见吁谟密，兼承大制新。图回方恳恳，敷绎故谆谆。宏议宗谟训，高词轶汉秦。岂惟书力役，实以寓经纶。轲籍称平政，羲经纪劳民。务三知体要，画一示规循。总总言都异，肫肫意独真。持衡应比石，察隐动如神。疏涤源无滞，调停理故因。欲将苏槁朽，咸与沐阳春。且识心多瘁，毋云力易陈。乾坤方鞅掌，时事重艰辛。杼轴民财困，东南国赋频。储胥资妙算，怀保藉深仁。周悉忧民念，勤渠报主身。会看功日峻，终拟道全伸。天为生贤佐，时方仰大钧。愿言依衮扆，跂足上星辰。久矣钦明德，艰哉踵后尘。具瞻方赫赫，雅度但恂恂。末俗堪谁语，迂衷窃自珍。祗将言作颂，敢谓业相亲。
读秋水篇
作者：孙承恩
朝代：明

兹辰适在告，幽斋有馀閒。端居淡无虑，俛默神自全。时抽架上书，得阅秋水篇。达生寄深旨，乍览意不宣。疏观大化中，物物各自便。小大无等差，秋毫眇坤乾。逍遥通大道，冥思入幽玄。泛泛涉沧溟，浩浩无津埏。我今亦忘吾，会意应无言。行云递高楹，好风入疏帘。倦来复抛书，支颐任颓然。岂不畏疏散，局促尤自贤。
读邯郸野老卫河谣小述三首
作者：孙承恩
朝代：明

落日肩舆古道西，急风残叶乱乌飞。入门剪烛邮亭上，细读邯郸野老诗。老人诗句不支吾，为泣民穷泪眼枯。何当录上献天子，便是当年郑侠图。天时人事互差池，肉食谁知念阻饥。不用观风广咨度，但看壁上老人诗。
读邯郸野老卫河谣小述三首·其一
作者：孙承恩
朝代：明

落日肩舆古道西，急风残叶乱乌飞。入门剪烛邮亭上，细读邯郸野老诗。
读邯郸野老卫河谣小述三首·其三
作者：孙承恩
朝代：明

天时人事互差池，肉食谁知念阻饥。不用观风广咨度，但看壁上老人诗。
读邯郸野老卫河谣小述三首·其二
作者：孙承恩
朝代：明

老人诗句不支吾，为泣民穷泪眼枯。何当录上献天子，便是当年郑侠图。
谒先大夫遗爱祠
作者：孙承恩
朝代：明

危祠新搆傍湖浔，宪府思贤父老心。即有雕题明巨榜，更闻弦诵集青衿。百年遗爱无今昔，一掬寒泉有顾歆。游子偶从瞻仰切，不堪此日泪痕深。
谒韩襄毅祠
作者：孙承恩
朝代：明

危祠何处倚高岑，碧磴穿云一径深。精爽九原犹赫奕，江山千古自萧森。伏波勋业曾闻昔，魏国声名合配今。见说近郊还寇盗，起公无计独伤心。
谢大司马王舆浦惠冰
作者：孙承恩
朝代：明

长夜斋居将寸诚，坚冰分至荷高情。积阴经日寒犹凛，华洁非砻炯自明。掬取已看炎燠解，嚼馀顿觉燥心平。虚亭相对无尘俗，应与襟怀一样清。
谢张明崖大中丞招饮
作者：孙承恩
朝代：明

大府崇文会，清秋启盛筵。幸当离乱后，乐睹治平年。巴蜀雄藩服，峨眉产俊贤。九重专简命，列郡仰旬宣。讨伐乾坤正，绥怀雨露偏。山川回气色，瀚海息风烟。井邑原无恙，耄齯获保全。农家秋晚刈，僧寺日高眠。舒惨先王治，张弛事理然。衣冠欣盛集，云物丽高天。疏竹临轩翠，幽花对客妍。思回抢攘际，兴洽笑谈前。磊落行筹算，含容富简编。词坛曾力骛，艺苑更精研。盛德敷遗远，仁人继述先。平生想风采，此日共周旋。勋业今如许，台铉望已专。讵惟诗咏颂，伫看鼎彝镌。念往吁嗟久，怀朋涕泗涟。孝思情罔极，推爱意良虔。食报犹徐也，昭施必大焉。老夫如健在，奕世看腾骞。
谢答端溪少宗伯诗
作者：孙承恩
朝代：明

老去诗篇少兴吟，枯肠今复费搜寻。况言药裹时萦念，更是山林日上心。佳句强赓愁险韵，雅情久负积愆深。芝兰幸接真惭晚，冰雪相依继自今。
谢翁见愚送酒用杜韵
作者：孙承恩
朝代：明

几度分来玉液春，驰缄走马远劳人。清曹了事多休暇，长日开尊每数巡。已把乡愁祛似扫，独无诗笔健如神。空瓶实少娱宾意，馀沥惟沾稚子唇。
谢锦衣孙伯泉写菊见惠
作者：孙承恩
朝代：明

孙侯赠我此画菊，我疑图来自甘谷。昔时黄筌少传派，近岁陶成共机轴。怪石磊磊苔藓斑，苍崖屈曲鸣高湍。轻红嫩白巧相错，黄金紫玉纷成团。石根细草青绵茙，三四筼筜森作丛。野花无名亦竞秀，云烟澹浥开秋容。我家故园东海侧，篱落年年费栽植。别来岁久应荒芜，天涯对画空相忆。我言孙侯画菊不是画，精神似与菊俱化。晚节寒香秪自知，精思妙墨何论价。坐玩还多逸兴生，骚人千古怀幽贞。更须孙侯拂绢素，画取老夫餐落英。
贞轩诗
作者：孙承恩
朝代：明

世变既云下，古道日浇漓。奔趋竞成俗，翕訾营其私。富贵苟可得，宁计节义隳。鄙哉邪佞子，妇女留须眉。吾观贞轩翁，挺拔人中奇。衡门养高洁，食力聊自宜。立心羞婀娜，制行无倾欹。安贫靡卑屈，乐道无忧疑。朝弹猗兰操，夕歌考槃诗。不求儿童怜，只许天公知。譬如百尺松，不作妖妍姿。又如百炼金，不作绕指随。夷齐空山守，采薇可充饥。谁言原宪贫，商歌自怡怡。斯人虽云远，逸驾非难追。愿翁保令德，终始期无亏。
贞轩诗
作者：孙承恩
朝代：明

先民有遗训，末俗见斯人。自是甘肥遁，谁能混世尘。行藏吾道在，宇宙一身贫。高谊真堪托，吾将与结邻。
贞雁篇
作者：孙承恩
朝代：明

双雁从何来，翔集芦渚中。雌雄两婉妮，鸣声谐嗈嗈。西风萧萧月惨惨，虞人举网当夜半。网得其一即货之，剪铩羽翼留庭隈。雄耶雌耶逸者谁，飞飞随来鸣声悲。屋角盘旋朝复暝，上下哀呼两相应。天高地下空断肠，日落风凄吊孤影。孤影无奈何，下地来与俱。见似不见人，自甘送微躯。引脰宛转鸣，若泣若诉别。噭噭中夜声弗休，朝来视之交颈绝。云天杳杳双魂征，幸免一魂悲弗平。此雁此雁义且贞，惟欲同死不独生。我观人夫妇，生各申婉嬿。一朝大故及，炎炎志中变。从一宁知不二天，但为新人巧妆炫。末俗纷纷物不如，听我慷慨歌贞雁。
贡院将揭榜借韵
作者：孙承恩
朝代：明

五夜文光射斗寒，穿杨破的若无难。沧波龙起雷初震，碧海鹏抟宇正宽。定有玄徵来梦里，好占喜色上眉端。曲江红杏饶春色，羡尔明朝走马看。
贱降前一日俞厚庵暨沃泉携酒饮予舟中即席奉谢二首
作者：孙承恩
朝代：明

贱子明朝初度辰，故人高谊重相亲。曳裾自是论交旧，倾盖兼逢托契新。有酒且酬今日兴，无闻空负百年身。孤舟落日寒江晚，独向天涯感慨频。云山归路正漫漫，愁绪无缘得自宽。初度又逢明日是，一樽聊尽故人欢。旷怀直欲齐今古，浩啸何妨落佩冠。醉去狂来浑不禁，欲将长铗向君弹。
贱降前一日俞厚庵暨沃泉携酒饮予舟中即席奉谢二首·其一
作者：孙承恩
朝代：明

贱子明朝初度辰，故人高谊重相亲。曳裾自是论交旧，倾盖兼逢托契新。有酒且酬今日兴，无闻空负百年身。孤舟落日寒江晚，独向天涯感慨频。
贱降前一日俞厚庵暨沃泉携酒饮予舟中即席奉谢二首·其二
作者：孙承恩
朝代：明

云山归路正漫漫，愁绪无缘得自宽。初度又逢明日是，一樽聊尽故人欢。旷怀直欲齐今古，浩啸何妨落佩冠。醉去狂来浑不禁，欲将长铗向君弹。
贺侯少府生子
作者：孙承恩
朝代：明

尝读老杜徐卿二子诗，彷佛亲见二子奇。公家有子更奇特，我才非杜将何为。秋风泠泠剪双桐，神如玉树邻清风。试看骨相有如此，定知不与常人同。只今周期已卓异，颖悟偏能了人意。迎人作礼如成人，我有豚儿却增愧。吾闻仁者后必昌，此儿异日谁能量。生子堕地四方志，假以数岁应腾骧。徐卿之诗空自好，名位当时竟无考。我诗虽拙宜有徵，若比前人当压倒。君欲乞我汤饼歌，谫才无奈强吟哦。我欲乞君补汤饼，君也须当一笑领。
贺新郎·六十初度自寿
作者：孙承恩
朝代：明

初度今朝又。叹匆匆、年华逝水，岂堪回首。道老而今真是老，花甲已周之候。钟鼎勒、此生何有。圣世虚叨风云会，春卿崇重惭虚谬。只此志，誓无负。朝来独把梅花嗅。笑尘容、落寞萧条，与花同瘦。俯仰乾坤箕裘事，喜有龙儿凝秀。抱迂拙、从来如旧。欲把年筹重再数，不知天意还从否。聊自适，且斟酒。
贺新郎·舟中值重午
作者：孙承恩
朝代：明

客路风尘恶。叹匆匆、节临重午，不堪牢落。却忆故园当此日，虚馆朋侪对酌。拟胜会、追踪河朔。翘首帝都红日近，望白云、亲舍天寥廓。肠欲断，心飘泊。江心旧事流传昨。我欲将、兴亡作鉴，悃诚谁托。惆怅灵均今已矣，水底英魂寂寞。又谁辨、醉醒清浊。感事羁怀频吊古，抚乾坤、浩气空盘薄。歌短调，发长噱。
贺杨麟山生子晬日三首
作者：孙承恩
朝代：明

眉目分明玉雪肤，只今宁止识之无。他时解事应无忘，汤饼筵中有老夫。尔父藏书万卷馀，朝来为汝一掀须。只今已解耽文字，能读焉知不是渠。玉果犀钱与肆筵，兰汤初出气轩轩。试看拈动惊人坐，不是干戈即豆笾。
贺杨麟山生子晬日三首·其一
作者：孙承恩
朝代：明

眉目分明玉雪肤，只今宁止识之无。他时解事应无忘，汤饼筵中有老夫。
贺杨麟山生子晬日三首·其三
作者：孙承恩
朝代：明

玉果犀钱与肆筵，兰汤初出气轩轩。试看拈动惊人坐，不是干戈即豆笾。
贺杨麟山生子晬日三首·其二
作者：孙承恩
朝代：明

尔父藏书万卷馀，朝来为汝一掀须。只今已解耽文字，能读焉知不是渠。
贺石门阁老得孙诗五首
作者：孙承恩
朝代：明

鲤庭喜见重添玉，纶阁开颜倍旧欢。已见琴书称有托，未容身世羡无官。奇英试辨啼声异，禄寿天教付畀完。掌上明珠宁有价，老怀一日几回看。老桂孙枝并秀难，兹欢应是异常欢。共占素履孚天道，直拟书香继祖官。胤祚几人三世见，乾坤万事十分完。名门德泽源流远，还有云仍奕叶看。充闾喜见重门阑，此日庭除共一欢。盛德从知应有后，老怀方始惬为官。乔松元气神明护，仙果天家雨露完。赐笏剩教遗远泽，要留忠孝范模看。恭闻相府生孙日，杂遝朝绅喜助欢。犀钱重制皆珍赐，汤饼频调给大官。召公世德勋贤近，张老名贤颂祷完。调燮馀閒聊洒翰，阳春吟得遍传看。老见佳孙心倍宽，膝前令子足承欢。黄扉介寿徵平格，绿野关情且耐官。人莫与期天自定，事无违愿福方完。魏家勋烈称千古，留取声华作对看。
贺石门阁老得孙诗五首·其一
作者：孙承恩
朝代：明

鲤庭喜见重添玉，纶阁开颜倍旧欢。已见琴书称有托，未容身世羡无官。奇英试辨啼声异，禄寿天教付畀完。掌上明珠宁有价，老怀一日几回看。
贺石门阁老得孙诗五首·其三
作者：孙承恩
朝代：明

充闾喜见重门阑，此日庭除共一欢。盛德从知应有后，老怀方始惬为官。乔松元气神明护，仙果天家雨露完。赐笏剩教遗远泽，要留忠孝范模看。
贺石门阁老得孙诗五首·其二
作者：孙承恩
朝代：明

老桂孙枝并秀难，兹欢应是异常欢。共占素履孚天道，直拟书香继祖官。胤祚几人三世见，乾坤万事十分完。名门德泽源流远，还有云仍奕叶看。
贺石门阁老得孙诗五首·其五
作者：孙承恩
朝代：明

老见佳孙心倍宽，膝前令子足承欢。黄扉介寿徵平格，绿野关情且耐官。人莫与期天自定，事无违愿福方完。魏家勋烈称千古，留取声华作对看。
贺石门阁老得孙诗五首·其四
作者：孙承恩
朝代：明

恭闻相府生孙日，杂遝朝绅喜助欢。犀钱重制皆珍赐，汤饼频调给大官。召公世德勋贤近，张老名贤颂祷完。调燮馀閒聊洒翰，阳春吟得遍传看。
赋玉河春水
作者：孙承恩
朝代：明

迢递中天接尾箕，雪消春涨欲平堤。摇空荇带根犹浅，刺水蒲针色未齐。滉瀁尽教容鲂鲤，禁严时亦下凫鹥。中涵圣泽应无限，骚客还能发兴题。
赐扇
作者：孙承恩
朝代：明

天门启阊阖，百辟依彤墀。中官出传宣，赐箑无尊卑。元臣帝股肱，受此乃其宜。顾臣亦何人，得荷乾坤慈。炎蒸方在候，效用真及时。虽非金玉贵，为用良珍奇。金星点素质，落落明珠玑。于昭古先训，入眼光陆离。臣非诸葛侯，白羽挥军师。亦非晋谢安，仁风慰群黎。惟堪坐玉署，敛衽哦书诗。尔时一披挥，习习来凉飔。格言荷圣教，佩服真臣师。致身明时用，得此良艰希。天恩诚浩荡，报答容臣私。常闻古忠良，因事纳箴规。臣亦有悃诚，上告天王知。惟昔有虞氏，聪德无偏遗。制兹曰五明，睿知勤畴咨。亦有周武氏，仁恩遍敷施。道逢暍死者，手执此自挥。惟兹二圣人，？治诚孜孜。以兹虞周世，万载歌无为。吾皇睿作圣，秉德恒谦撝。愿惟时风若，今古同雍熙。
赐扇
作者：孙承恩
朝代：明
体裁：古风

天门启阊阖，百辟依彤墀。中官出传宣，赐箑无尊卑。元臣帝股肱，受此乃其宜。顾臣亦何人，得荷乾坤慈。炎蒸方在候，效用真及时。虽非金玉贵，为用良珍奇。金星点素质，落落明珠玑。于昭古先训，入眼光陆离。臣非诸葛侯，白羽挥军师。亦非晋谢安，仁风慰群黎。惟堪坐玉署，敛衽哦书诗。尔时一披挥，习习来凉飔。格言荷圣教，佩服真臣师。致身明时用，得此良艰希。天恩诚浩荡，报答容臣私。常闻古忠良，因事纳箴规。臣亦有悃诚，上告天王知。惟昔有虞氏，聪德无偏遗。制兹曰五明，睿知勤畴咨。亦有周武氏，仁恩遍敷施。道逢暍死者，手执此自挥。惟兹二圣人，�治诚孜孜。以兹虞周世，万载歌无为。吾皇睿作圣，秉德恒谦撝。愿惟时风若，今古同雍熙。
赐金志感
作者：孙承恩
朝代：明

病废归来轸圣心，干戈积岁老愁深。先庐燬尽儿孙在，自幸朝廷有赐金。
赠别石盘二首
作者：孙承恩
朝代：明

道谊交情重，江湖别意深。清樽聊此话，何日更同斟。慷慨悲时事，蹉跎愧壮心。向来忧国泪，相对各沾襟。去去从此别，重逢亦杳然。乾坤双眼阔，岁月寸心悬。失学嗟予病，忧时念子贤。明朝何处望，风雨隔江天。
赠别石盘二首·其一
作者：孙承恩
朝代：明

道谊交情重，江湖别意深。清樽聊此话，何日更同斟。慷慨悲时事，蹉跎愧壮心。向来忧国泪，相对各沾襟。
赠别石盘二首·其二
作者：孙承恩
朝代：明

去去从此别，重逢亦杳然。乾坤双眼阔，岁月寸心悬。失学嗟予病，忧时念子贤。明朝何处望，风雨隔江天。
赠吴参戎四首
作者：孙承恩
朝代：明

岭表三冬使，沧江万里槎。幸逢贤地主，聊复慰天涯。方叔周心膂，嫖姚汉爪牙。羡君多将略，随处向人誇。南国威名旧，朝庭简命专。殊方人绘像，素节士称贤。拂剑风生锷，弯弓月满弦。军中多暇豫，亦不废诗篇。山郭笼寒雾，江波浴远天。长风雄鼓角，斜日送楼船。文事将军解，名家武略专。相期树勋业，博取汉貂蝉。岭海吾行远，风尘道未休。疮痍方日甚，武略更谁优。慷慨捐躯志，从容应敌谋。去将铜柱洗，来伴赤松游。
赠吴参戎四首·其一
作者：孙承恩
朝代：明

岭表三冬使，沧江万里槎。幸逢贤地主，聊复慰天涯。方叔周心膂，嫖姚汉爪牙。羡君多将略，随处向人誇。
赠吴参戎四首·其三
作者：孙承恩
朝代：明

山郭笼寒雾，江波浴远天。长风雄鼓角，斜日送楼船。文事将军解，名家武略专。相期树勋业，博取汉貂蝉。
赠吴参戎四首·其二
作者：孙承恩
朝代：明

南国威名旧，朝庭简命专。殊方人绘像，素节士称贤。拂剑风生锷，弯弓月满弦。军中多暇豫，亦不废诗篇。
赠吴参戎四首·其四
作者：孙承恩
朝代：明

岭海吾行远，风尘道未休。疮痍方日甚，武略更谁优。慷慨捐躯志，从容应敌谋。去将铜柱洗，来伴赤松游。
赠吴黄洲五首
作者：孙承恩
朝代：明

忆自公归后，吾人切去思。即看今日论，已断百年期。贤哲谁无毁，行藏更弗疑。受知惭浅薄，未有答恩私。欲识黄洲贵，今看孰与同。谁能于宦满，犹只似儒穷。天道终当定，人言久自公。英标看骥子，会拟振家风。为问黄洲隐，何惭绿野贤。閒情渺烟水，高兴薄云天。道在宁论贵，身轻即是仙。曾闻极玄思，注得卫生篇。浩荡黄洲上，超然谢世喧。水禽时近榻，俗客不过门。憩石云生袂，唫诗月满樽。浮荣亦何有，勘破底须论。久别情何极，相逢话独长。世途嗟蜀道，心事付沧浪。问我幽栖地，添奇水石旁。无由得公去，重醉旧茅堂。
赠吴黄洲五首·其一
作者：孙承恩
朝代：明

忆自公归后，吾人切去思。即看今日论，已断百年期。贤哲谁无毁，行藏更弗疑。受知惭浅薄，未有答恩私。
赠吴黄洲五首·其三
作者：孙承恩
朝代：明

为问黄洲隐，何惭绿野贤。閒情渺烟水，高兴薄云天。道在宁论贵，身轻即是仙。曾闻极玄思，注得卫生篇。
赠吴黄洲五首·其二
作者：孙承恩
朝代：明

欲识黄洲贵，今看孰与同。谁能于宦满，犹只似儒穷。天道终当定，人言久自公。英标看骥子，会拟振家风。
赠吴黄洲五首·其五
作者：孙承恩
朝代：明

久别情何极，相逢话独长。世途嗟蜀道，心事付沧浪。问我幽栖地，添奇水石旁。无由得公去，重醉旧茅堂。
赠吴黄洲五首·其四
作者：孙承恩
朝代：明

浩荡黄洲上，超然谢世喧。水禽时近榻，俗客不过门。憩石云生袂，唫诗月满樽。浮荣亦何有，勘破底须论。
赠张鹤仙四首
作者：孙承恩
朝代：明

胎仙本清贞，立性亦高蹇。溪边日优游，不知岁华晚。鹤本千年寿，医功可长生。会当乘天风，飞飞返瑶京。步屧春风里，有鹤时相从。逍遥溪上人，似是浮丘翁。幽人寡俗务，日涉清溪隈。行侍无奚奴，自有胎仙陪。
赠张鹤仙四首·其一
作者：孙承恩
朝代：明

胎仙本清贞，立性亦高蹇。溪边日优游，不知岁华晚。
赠张鹤仙四首·其三
作者：孙承恩
朝代：明

步屧春风里，有鹤时相从。逍遥溪上人，似是浮丘翁。
赠张鹤仙四首·其二
作者：孙承恩
朝代：明

鹤本千年寿，医功可长生。会当乘天风，飞飞返瑶京。
赠张鹤仙四首·其四
作者：孙承恩
朝代：明

幽人寡俗务，日涉清溪隈。行侍无奚奴，自有胎仙陪。
赠扇与王南渠
作者：孙承恩
朝代：明

午夜青冥风露寒，袁宏何处见东山。偶从赤壁矶前路，拾得瑶台月半弯。一笑恍疑蕉下鹿，三生今识树中环。西风箧笥凄凉日，又是人间梦大还。
赠潜江田侯赴夔州别驾六首
作者：孙承恩
朝代：明

潜江田子有时闻，为政都非俗吏伦。勤职岂惟精讼牒，爱贤时复访衡门。田侯德政著淮阴，父老遗祠感慕深。试看淮上今时月，曾照田侯往日心。田君才识下僚淹，龌龊从教俗吏嫌。都来民瘼谁胜任，尽付君家一力担。谁能为政似田侯，奏最曾闻荷眷褒。今日徵书腾宠异，先教恩命贲林丘。恭承新命拜恩荣，行色秋高白帝城。舒江浪偃迎官舫，巫峡云开见使旌。宦绩从来盛蜀中，前有文翁后了翁。寻常俗吏非君事，政教须当继古风。
赠潜江田侯赴夔州别驾六首·其一
作者：孙承恩
朝代：明

潜江田子有时闻，为政都非俗吏伦。勤职岂惟精讼牒，爱贤时复访衡门。
赠潜江田侯赴夔州别驾六首·其三
作者：孙承恩
朝代：明

田君才识下僚淹，龌龊从教俗吏嫌。都来民瘼谁胜任，尽付君家一力担。
赠潜江田侯赴夔州别驾六首·其二
作者：孙承恩
朝代：明

田侯德政著淮阴，父老遗祠感慕深。试看淮上今时月，曾照田侯往日心。
赠潜江田侯赴夔州别驾六首·其五
作者：孙承恩
朝代：明

恭承新命拜恩荣，行色秋高白帝城。舒江浪偃迎官舫，巫峡云开见使旌。
赠潜江田侯赴夔州别驾六首·其六
作者：孙承恩
朝代：明

宦绩从来盛蜀中，前有文翁后了翁。寻常俗吏非君事，政教须当继古风。
赠潜江田侯赴夔州别驾六首·其四
作者：孙承恩
朝代：明

谁能为政似田侯，奏最曾闻荷眷褒。今日徵书腾宠异，先教恩命贲林丘。
赠董子元移居次张月鹿韵二首
作者：孙承恩
朝代：明

之子清修士，悠然大隐情。移居原避乱，习静为逃名。庭有鸣阴鹤，林多求友莺。通家真忝窃，羡尔著书成。羁旅相过日，论文数启予。风尘聊对酒，水竹且谋居。乐志宜公理，垂惟拟仲舒。旧林烟月在，归梦未应疏。
赠董子元移居次张月鹿韵二首·其一
作者：孙承恩
朝代：明

之子清修士，悠然大隐情。移居原避乱，习静为逃名。庭有鸣阴鹤，林多求友莺。通家真忝窃，羡尔著书成。
赠董子元移居次张月鹿韵二首·其二
作者：孙承恩
朝代：明

羁旅相过日，论文数启予。风尘聊对酒，水竹且谋居。乐志宜公理，垂惟拟仲舒。旧林烟月在，归梦未应疏。
赠马鹤沙竹拄杖二首
作者：孙承恩
朝代：明

我已衰慵合杖时，年高子杖复何疑。向平山水应难续，彭泽郊畴尚可追。采药远村连近坞，寻诗西崦复东篱。冰霜亦未全渠仗，自有诸孙善护持。淇竹遗君五尺强，瑩然员泽更贞良。古藜曾记来天禄，灵寿无誇出建章。叩胫独昭千古训，挂钱何用一生狂。葛陂故事将无有，鬐鬣依然合慎防。
赠马鹤沙竹拄杖二首·其一
作者：孙承恩
朝代：明

我已衰慵合杖时，年高子杖复何疑。向平山水应难续，彭泽郊畴尚可追。采药远村连近坞，寻诗西崦复东篱。冰霜亦未全渠仗，自有诸孙善护持。
赠马鹤沙竹拄杖二首·其二
作者：孙承恩
朝代：明

淇竹遗君五尺强，瑩然员泽更贞良。古藜曾记来天禄，灵寿无誇出建章。叩胫独昭千古训，挂钱何用一生狂。葛陂故事将无有，鬐鬣依然合慎防。
赠马鹤沙竹拄杖二首·其二
作者：孙承恩
朝代：明
体裁：七言律诗

淇竹遗君五尺强，莹然员泽更贞良。古藜曾记来天禄，灵寿无誇出建章。叩胫独昭千古训，挂钱何用一生狂。葛陂故事将无有，鬐鬣依然合慎防。
赠鸥江徐老先生四首
作者：孙承恩
朝代：明

暂弭皇华节，来过君子乡。龙门惊倒屐，草阁共焚香。世服投閒早，天教阅岁长。只应高隐地，白发照沧浪。喜见桑榆日，乡推齿德尊。岂知萍梗地，得奉笑言温。蒙养恩犹昔，通家谊更敦。因公多恻怆，风木暗消魂。童子抠趋日，先公道谊俱。凄凉嗟岁远，福祉似公无。逸思还堪赋，高年不用扶。独惭浅薄者，酬德志犹孤。问讯经年约，登堂此日欢。清言喜新得，往事动长叹。江阔浮孤屿，春阴生薄寒。重逢浑未卜，再拜别公难。
赠鸥江徐老先生四首·其一
作者：孙承恩
朝代：明

暂弭皇华节，来过君子乡。龙门惊倒屐，草阁共焚香。世服投閒早，天教阅岁长。只应高隐地，白发照沧浪。
赠鸥江徐老先生四首·其三
作者：孙承恩
朝代：明

童子抠趋日，先公道谊俱。凄凉嗟岁远，福祉似公无。逸思还堪赋，高年不用扶。独惭浅薄者，酬德志犹孤。
赠鸥江徐老先生四首·其二
作者：孙承恩
朝代：明

喜见桑榆日，乡推齿德尊。岂知萍梗地，得奉笑言温。蒙养恩犹昔，通家谊更敦。因公多恻怆，风木暗消魂。
赠鸥江徐老先生四首·其四
作者：孙承恩
朝代：明

问讯经年约，登堂此日欢。清言喜新得，往事动长叹。江阔浮孤屿，春阴生薄寒。重逢浑未卜，再拜别公难。
赣江
作者：孙承恩
朝代：明

昔从此路去，今从此路回。转眼花石潭，已失章贡台。天公与便风，知我久客怀。船头飞浪花，喷激如琼瑰。江水净如洗，征衣绝纤埃。惟有方寸富，万壑并千崖。旷然心神超，笑口天与开。岭表梦寐中，回首何悠哉。
赴安南二首
作者：孙承恩
朝代：明

万里南征亦胜游，秋晴况喜瘴烟收。独惭浅薄虚王命，肯使风尘涴客裘。苏节从知完入汉，越裳行见早朝周。寸心北极瞻依切，千载令人感魏牟。迢递交南瞻海隅，一封遥降紫泥书。九天湛露悬征旆，载道清风拥使车。谕蜀窃惭司马檄，出门忍看太真裾。天涯落日重回首，白发萧萧独倚闾。
赴安南二首·其一
作者：孙承恩
朝代：明

万里南征亦胜游，秋晴况喜瘴烟收。独惭浅薄虚王命，肯使风尘涴客裘。苏节从知完入汉，越裳行见早朝周。寸心北极瞻依切，千载令人感魏牟。
赴安南二首·其二
作者：孙承恩
朝代：明

迢递交南瞻海隅，一封遥降紫泥书。九天湛露悬征旆，载道清风拥使车。谕蜀窃惭司马檄，出门忍看太真裾。天涯落日重回首，白发萧萧独倚闾。
迁寓五首
作者：孙承恩
朝代：明

客里多迁次，今兹始定居。亦知同逆旅，聊复认吾庐。邻访新移客，儿齐未展书。终宵眠不稳，明月照窗虚。雅志怜幽寂，吾庐亦自宜。城临风到急，地逼月来迟。病起身犹歉，门扃客屡题。幽怀无所寄，多种菊花枝。门倚重城地，心瞻咫尺天。最欣少尘事，况喜近仁贤。斗室堪儿读，空庭足马旋。宦途愧贫薄，那敢过求全。突兀见危城，天然列障屏。开轩藉深稳，压栋自虚名。夕照楼台丽，秋风鼓角清。趋朝应自惯，不用听鸡鸣。是处谁非寓，吾庐又再更。天涯淹久病，客思喜秋清。岁月看人老，拘牵笑此生。故园三泖上，回首独含情。
迁寓五首·其一
作者：孙承恩
朝代：明

客里多迁次，今兹始定居。亦知同逆旅，聊复认吾庐。邻访新移客，儿齐未展书。终宵眠不稳，明月照窗虚。
迁寓五首·其三
作者：孙承恩
朝代：明

门倚重城地，心瞻咫尺天。最欣少尘事，况喜近仁贤。斗室堪儿读，空庭足马旋。宦途愧贫薄，那敢过求全。
迁寓五首·其二
作者：孙承恩
朝代：明

雅志怜幽寂，吾庐亦自宜。城临风到急，地逼月来迟。病起身犹歉，门扃客屡题。幽怀无所寄，多种菊花枝。
迁寓五首·其五
作者：孙承恩
朝代：明

是处谁非寓，吾庐又再更。天涯淹久病，客思喜秋清。岁月看人老，拘牵笑此生。故园三泖上，回首独含情。
迁寓五首·其四
作者：孙承恩
朝代：明

突兀见危城，天然列障屏。开轩藉深稳，压栋自虚名。夕照楼台丽，秋风鼓角清。趋朝应自惯，不用听鸡鸣。
迁居述怀
作者：孙承恩
朝代：明

元亮昔徙宅，欲就素心人。少陵善邻翁，饮酒契谊真。我今来此居，非为卜其宅。乾坤遘灾屯，海寇肆锋镝。焚劫遍村墟，杀人乱如蓬。我既衰且病，日处忧虞中。缪为国大僚，乞休恬晚岁。可以不赀身，乃为盗贼毙。以兹挈妻孥，造次来城居。城中土地贵，尺地寸金如。避难且淡薄，而敢志宽美。幸有此虚斋，犹堪便寝睡。床头一编书，长日聊自娱。薰风自南来，恍似游华胥。风尘尚簸荡，人心尚忧惕。城守无须臾，刁斗勤旦夕。而我以老惫，独适心靡宁。何当洗干戈，四海歌清平。
过东禅寺友人书斋小酌二首
作者：孙承恩
朝代：明

何处藏修地，禅房云水东。院深无犬吠，门僻有苔封。万里看雕鹗，三冬困蛰龙。不须悲世事，且领一尊同。交情怜久别，今日此寻君。话旧消清坐，开樽对白云。乾坤空落落，世事总纷纷。不尽留连意，归途已暮曛。
过东禅寺友人书斋小酌二首·其一
作者：孙承恩
朝代：明

何处藏修地，禅房云水东。院深无犬吠，门僻有苔封。万里看雕鹗，三冬困蛰龙。不须悲世事，且领一尊同。
过东禅寺友人书斋小酌二首·其二
作者：孙承恩
朝代：明

交情怜久别，今日此寻君。话旧消清坐，开樽对白云。乾坤空落落，世事总纷纷。不尽留连意，归途已暮曛。
过嘉兴
作者：孙承恩
朝代：明

望入吴山水，乡音听渐真。天涯空岁月，脚底几风尘。桑梓人情好，莺花客意新。男儿讵怀土，堂上白头亲。
过太清道院有感
作者：孙承恩
朝代：明

竹楼曾为习诗章，卷里犹看墨色光。作者主人半零落，空馀苍翠拂云长。
过梅岭
作者：孙承恩
朝代：明

归途忽何乡，绝巘弭飞盖。梅关兹复登，浩荡豁眼界。峰峦出奇姿，竹木露新态。景物非有增，自与人意会。山僧设茗供，顾我喜健在。瘴地已脱迹，颇觉肝胆快。乡心逐归云，逸兴轶尘壒。矫首望故庐，目极飞鸟外。
过献县水没坡田荡成巨浸凫鸥葭苇宛似江南风景口占二十八字
作者：孙承恩
朝代：明

摇落枯葭战晚秋，浴凫飞鹭两悠悠。只疑身在江南地，泖上飘然一叶舟。
近田诗十章
作者：孙承恩
朝代：明
体裁：四言诗

有田有田，不远以阻。东郊西畴，厥壤膴膴。（一章）我黍我稷，我稼我穑。昏余作力，匪朝伊夕。（二章）中田有庐，有室有轩。桑麻当门，榆柳荫园。（三章）鸡鸣于陌，豚散于野。牛辞其軏，亦在墙下。（四章）言馌于亩，率我仆夫。时往时还，朝不及晡。（五章）涤之翼翼，箯之握握。载稛载积，堆户填阈。（六章）庖羞佐酒，烝尝妥侑。惟此伏臈，洽我亲友。（七章）于焉怡怡，于焉媞媞。率我故常，祖先之贻。（八章）思夫人生有涯，而谋则赊。厌厥隘卑，乃驰心荒遐。（九章）思夫人每忽易，而务厥难。曷忘乎近安，而冒彼远患。悠悠我怀，喟焉永叹。（十章）
近田辞
作者：孙承恩
朝代：明

惟道在人，不远伊迩。求道于远，道则非是。近义云何，为切为亲。随处随在，目击道存。则匪汗漫，则匪浮誇。愈近愈真，愈远愈差。是故善学，鞭辟近里。本之于身，以达于事。即类取譬，充义达为。是谓一贯，粗精显微。许子有田，近也匪逖。惟志之占，惟道之的。许子恂恂，本实是敦。崇虚饰无，则匪其人。我言许子，厥犹有义。匪近惟田，心性之喻。故曰圣王，人情为田。田而弗治，稊稗生焉。毕力尽瘁，惟农之良。礼耕义植，人情之防。许子勉旃，夙夜祗惕。庶几寡愆，以厚其德。
述怀
作者：孙承恩
朝代：明

远道心为恻，隆冬天与晴。风轻官棹稳，野旷暮寒生。惜别怀知厚，匡时耻圣明。离群有孤雁，嘹呖不堪听。
送京判张文洲致政还松
作者：孙承恩
朝代：明

季鹰高致众称贤，此日莼鲈味正鲜。世事无期谁尽得，浮荣勘破祇须怜。筇扶花径寻诗去，帘捲山斋看雨眠。老我挂冠何日是，送君南望独凄然。
送余子华归省
作者：孙承恩
朝代：明

诏许宁亲去，争看太史归。春深花雾重，寒退柳风微。越岭茶堪摘，姚江鳜正肥。因君动余兴，夜夜梦班衣。
送侯少府词三章 其三 棠阴遗爱
作者：孙承恩
朝代：明

有屋兮棠溪之滨。侯至止兮兹莅我氏，望棠阴兮戴侯仁。侯令去兮弗可留。望棠阴兮我民忧。侯兹陟兮羁上国。怀我侯兮再歌召伯。
送傅光禄献绩
作者：孙承恩
朝代：明

春晚日沉沉，长风野色阴。人趋温室树，名著汉官箴。圣主求贤切，苍生望治深。台衡行且致，愿一沛甘霖。
送全九山太史使鲁藩
作者：孙承恩
朝代：明

冰雪岁云暮，西风折柳条。皇华重文德，藩邸挹台杓。剑气冲晨雾，恩光遍鲁郊。玉堂推宿学，伫望早还朝。
送刘公勋乞终养归
作者：孙承恩
朝代：明

筮仕便辞归，宁亲愿不违。私情乌鸟疏，高兴北山薇。花坞潘舆稳，秋风莱綵辉。嗟予望云意，为汝益翻飞。
送刘启明赴泰宁尹
作者：孙承恩
朝代：明

问尔官何向，驱车入晋阳。郊原淡烟日，旌旆肃风霜。民隐怀绥切，边陲保障良。勉旃树勋业，云路看高翔。
送友人应绣夫还四明
作者：孙承恩
朝代：明

朔风萧萧黄叶飞，河梁送客歌骊驹。子今别我远行迈，我独恋子心依依。青天浩浩云霙霙，吴山高高水茫茫。离愁黯黯不可写，澹烟寒日孤帆张。子行不可留，执手且延伫。丈夫所志在功名，区区离别何足计。方今圣人急图治，网罗英俊无遗弃。子才人中龙，利比干将器。我亦无惭逐后尘，驽骀未可同骐骥。年光冉冉如流波，及时树立当嵯峨。行哉赠子言，勉矣毋蹉跎。
送友人归寿诗
作者：孙承恩
朝代：明

白日凉风吹舞衣，天涯游子动归思。地分燕越人图绘，寿祝期颐我赋诗。脍切鲈鱼秋入馔，饭蒸香稻雪翻匙。望云亦有江南兴，无计随君空忸怩。
送司成龚云岗赴南都
作者：孙承恩
朝代：明

甲第声名重，朝廷宠渥频。人文开泰运，宇宙际昌辰。带绾金鱼丽，袍裁锦雀新。即看风轨地，原是庙廊珍。多士沾时雨，贤僚契德邻。盐梅须鼎辅，风采切朝绅。雅志希前哲，休光绝后尘。陶镕资大冶，礼乐范斯人。共仰师模盛，随看帝命申。高岗鸣彩凤，瀚海跃神鳞。将母瞻黄道，承欢侍锦茵。北堂娱永日，南国庆长春。惜别情何极，论交意独嚬。伫闻徵召下，翘首大江滨。
送同年马进之弟省兄归
作者：孙承恩
朝代：明

别泪弗可忍，离愁浩难祛。行行送将归，执袂久踌蹰。我昔同元方，琼林曳华裾。元方凛台端，名声等璠玙。子来专省候，千里命轺车。西堂动诗兴，天伦足欢娱。念旧亦过我，荷子意勤渠。英英玉堂质，快睹珊瑚珠。玄云忽相渝，萍蓬邈难居。回首瞻故乡，归葺先人庐。风雪岂不惨，欲发不须臾。我心良郁陶，元方定何如。天有赤羽雁，水有红尾鱼。明年二三月，望子平安书。
送吴之山还姑苏三首
作者：孙承恩
朝代：明

踪迹江湖不惮劳，壮怀随处托风骚。即看上国游观去，会说东吴纸价高。潞河东去水瀰瀰，绿满汀洲草色齐。客邸风尘留不得，江南春雨待君题。野鹤浮云绝系牵，石田茅屋故多缘。荷衣不带京尘去，诗卷长留洛下传。
送吴之山还姑苏三首·其一
作者：孙承恩
朝代：明

踪迹江湖不惮劳，壮怀随处托风骚。即看上国游观去，会说东吴纸价高。
送吴之山还姑苏三首·其三
作者：孙承恩
朝代：明

野鹤浮云绝系牵，石田茅屋故多缘。荷衣不带京尘去，诗卷长留洛下传。
送吴之山还姑苏三首·其二
作者：孙承恩
朝代：明

潞河东去水瀰瀰，绿满汀洲草色齐。客邸风尘留不得，江南春雨待君题。
送吴玉田赴进贤训导
作者：孙承恩
朝代：明

旭日照吟鞭，薰风吹客船。洪都新教铎，圣井旧风烟。慷慨歌今日，迟回惜别筵。勉旃端轨范，兹地固多贤。
送周莱峰出守平度州二首
作者：孙承恩
朝代：明

旭日都门道，含悽送子行。巳多场屋谊，况是故乡情。柳拂春郊骑，花明海国城。云霄初发轫，期尔树声名。爱尔文章士，而今民社司。慎惟邦本重，莫厌簿书卑。郡古弦歌在，春深草木熙。圣贤从政理，须记讲求时。
送周莱峰出守平度州二首·其一
作者：孙承恩
朝代：明

旭日都门道，含悽送子行。巳多场屋谊，况是故乡情。柳拂春郊骑，花明海国城。云霄初发轫，期尔树声名。
送周莱峰出守平度州二首·其二
作者：孙承恩
朝代：明

爱尔文章士，而今民社司。慎惟邦本重，莫厌簿书卑。郡古弦歌在，春深草木熙。圣贤从政理，须记讲求时。
送大宗伯张阳峰赴南都
作者：孙承恩
朝代：明

潞河冰融春水阔，张公早向燕台发。嘉会恭承秩宗命，行旌遥指秦淮月。张公早岁登玉堂，南金大贝声煇煌。期以勋名接伊召，岂止文字追班扬。育才成均赞邦礼，晋贰铨衡相天子。天子式重留都情，作朕彤伯须公行。明时三礼公所谙，要使多士观仪刑。公也昔在留都仕，大作雄篇悬玉署。兴来还复玉署过，亭外琅玕好题句。凤皇台畔芳草深，白鹭洲边波跃金。时清事简足登眺，不妨并入阳春吟。大贤身系苍生望，辅世年龄正强壮。须知南辙非久留，行矣白麻催入相。
送太学生邹子开南还
作者：孙承恩
朝代：明

文采尔翩翩，穷经正少年。来游上国日，归及早秋天。孤楫悬西照，寒枝咽露蝉。好寻桑梓乐，还咏鹡鸰篇。
送少傅刘老先生展墓归
作者：孙承恩
朝代：明

元老扶三圣，台衡领百司。山川钟秀气，宇宙际昌期。率土瞻神观，中朝肃令仪。文章呈黼黻，藻鉴炳蓍龟。任栋材偏称，为圭玉不疵。匡时心独赤，忧国鬓成丝。一代经纶著，千年德业垂。九重资说砺，百辟守萧规。地望方隆重，松楸切孝私。恳陈披悃愫，归去荷恩慈。诰锡明廷命，黄焚秘阁辞。光荣覃梓里，传颂遍耄倪。谢事应多暇，怀高谅未宜。乾坤双眼阔，出处寸心知。霖雨苍生望，盐梅圣主思。商山与洛水，莫久滞旌麾。
送张之训
作者：孙承恩
朝代：明

长风起天末，游子念高堂。高堂不可见，累疏陈明光。曰臣有老母，孀居凛秋霜。一别十载馀，甘旨不得将。区区乌鸟情，一念惨衷肠。皇心悦其孝，允子还故乡。锡以金泥书，云汉昭天章。稽首叩帝阍，长揖别友生。归兴逸难遏，心与云飞翔。春日方皞皞，春风亦扬扬。行哉莫迟迟，白头正相望。
送张侍御巡盐淮南
作者：孙承恩
朝代：明

张君西江英，秀色出天表。名声凛台端，玉立真皎皎。浩荡四方志，溟渤一杯小。淮壖有新命，冥鸿羡轻矫。斥卤穷东南，国计岂毫杪。岁久法滋玩，流弊剧澜倒。伤哉醝丁艰，轸念心悄悄。流移骨髓枯，存者颜色槁。贪墨诛求遍，豪滑侵渔巧。以兹弊百出，未易一一了。君诚济时才，柄用苦不早。通融有长策，至理在探讨。冰霜肃奸宄，阳春辑流殍。恩威两得所，夙蠹期一扫。秋风吹萧萧，旭日照杲杲。赠言不及他，持此永为好。
送张君分教华亭诗
作者：孙承恩
朝代：明

良金须陶冶，美玉藉雕琢。二用苟弗良，不若矿与璞。张君西江彦，赋性甚温朴。读书三十年，雄剑敛霜锷。朅来贡明廷，奉檄专教铎。行食松江鲈，去听华亭鹤。吾邦号多士，济济见荦卓。君行谅无恧，于道乃先觉。皋比仰师模，披襟分唯诺。訚訚讲唐虞，肃肃陈礼乐。案牍无俗劳，衣冠有真乐。虽乏官资崇，得免名号浊。公相岂不贵，赋命有厚薄。势分何足言，食禄要无怍。方今崇文教，君去勿落莫。明秋期奏功，得士当倍作。
送张君归延安
作者：孙承恩
朝代：明

子瞻昔南谪，万里一孤臣。符生抱忠义，朝夕来相亲。男儿七尺躯，欲为知己许。从来燕赵足豪杰，未必今人不如古。张君亦义士，意气谁得如。使君直道寡交合，独许子也相嬉娱。空谷闻足音，重得使君惜。岂无箴规助新政，亦有慇勤慰岑寂。一朝使君归，千里仍追从。驱车发蒲坂，鼓楫游吴东。昔随使君来，今随使君返。防身一短剑，迢迢白云远。吴山亭亭水增波，萧萧落木西风多。重君高谊惜君别，为君慷慨发浩歌。
送张复庵大谏使韩藩四首
作者：孙承恩
朝代：明

长安城下征马嘶，终南太乙闪旌旗。天府新颁周典礼，藩封再睹汉官仪。青琐仙僚侍从臣，玉堂原是旧儒绅。飞章日下声名重，奉敕天门气色新。百二山河重古今，前人往迹尚堪寻。览观形胜四方志，开拓乾坤万古心。通驷桥边驷马飞，羡君此去有光辉。宗藩快睹儒臣近，父老争看衣锦归。
送张复庵大谏使韩藩四首·其一
作者：孙承恩
朝代：明

长安城下征马嘶，终南太乙闪旌旗。天府新颁周典礼，藩封再睹汉官仪。
送张复庵大谏使韩藩四首·其三
作者：孙承恩
朝代：明

百二山河重古今，前人往迹尚堪寻。览观形胜四方志，开拓乾坤万古心。
送张复庵大谏使韩藩四首·其二
作者：孙承恩
朝代：明

青琐仙僚侍从臣，玉堂原是旧儒绅。飞章日下声名重，奉敕天门气色新。
送张复庵大谏使韩藩四首·其四
作者：孙承恩
朝代：明

通驷桥边驷马飞，羡君此去有光辉。宗藩快睹儒臣近，父老争看衣锦归。
送张玉溪院中四咏 其一 小山
作者：孙承恩
朝代：明

垒筑当年事，崔嵬俨作山。漫言三岛胜，同峙两仪间。松屿春云合，萝庭夜月閒。知公登览际，逸兴邈尘寰。
送张玉溪院中四咏 其三 蔷薇屏
作者：孙承恩
朝代：明

小植丛丛密，名称类省薇。凭渠聊作障，莫用乱钩衣。仄径条应缚，暖风花自飞。故园遥忆汝，三载赏心违。
送张玉溪院中四咏 其二 方沼
作者：孙承恩
朝代：明

忆昔到池上，观莲有数公。疏泉通汉苑，作赋陋唐宫。逸兴迟新碧，微吟伫晚风。须知消息理，莫谓色为空。
送张玉溪院中四咏 其四 紫藤花
作者：孙承恩
朝代：明

寂寞群芳歇，兹花晚著花。低丛深隐雀，老干曲盘蛇。袅袅上缘物，鲜鲜滥拟霞。风霜摇落后，为尔怅韶华。